Predstavljeni rezultati projekta o električnoj energiji | ENERGETIKArs.com\nNalazite se na Home » Energetika » Predstavljeni rezultati projekta o električnoj energiji\nPredstavljeni rezultati projekta o električnoj energiji\nObjavljeno: 12:52, 12. Jula 2013.\nSARAJEVO, Rezultati projekta Izrada zakonskog okvira za električnu energiju BiH, usklađenog sa evropskim pravnim tekovinama, predstavljeni su predstavnicima institucija iz elektroenergetskog sektora i ključnim akterima u BiH na radnom dvodnevnom seminaru koji je danas završen na Vlašiću.\nPolitički savjetnik specijalnog predstavnika EU u BiH Amila Ibričević naglasila je značaj ovog projekta za evropske integracije BiH, saopšteno je iz Delegacije EU.\nZamjenik direktora Sekretarijata Energetske zajednice Dirk Bušle iznio je stavove Sekretarijata o trenutnoj situaciji u primjeni evropskih propisa u BiH, a članovi konsultantskog tima predstavili su različite aspekte Trećeg energetskog paketa koji treba da bude uvršten u domaće propise i primijenjen u praksi.\nNavodi se da je to bitna obaveza BiH kao potpisnika Ugovora o Energetskoj zajednici.\nObrađeni su najvažniji aspekti zakonskog okvira za električnu energiju u BiH, kao što su razdvajanje operatora prenosnog sistema, operatora sistema distribucije i dobavljača, kao i međunarodna prekogranična razmjena.\nPredstavljen je model elektroenergetskog tržišta visokog nivoa, koji je izradio projektni tim, a koji obuhvata oblasti od najvećeg značaja za dalje usklađivanje domaćih propisa sa evropskim.\nProjekat Izrada zakonskog okvira za električnu energiju u BiH usklađenog sa evropskim propisima, koji se finansira sredstvima EU, bavi se pripremama za usklađivanje zakonskih propisa u oblasti energetike na nivou BiH, entiteta i distrikta Brčko.\nNjime se promovišu reforme u elektroenergetskom sektoru u skladu sa uslovima iz Ugovora o Energetskoj zajednici i Sporazuma o stabilizaciji i pridruživanju između BiH i EU.\nProjekat, čija je vrijednost 1,3 miliona evra, realizuju “AAM konsalting” kao nosilac projekta i Uprava za zaštitu konkurencije Estonije kao partner. Srna\nTags: amila ibricevic,dirk busle,projekat,vlasic


Politika - datum: 2016-05-30 FUNKCIONER DNP-A PREDRAG BULATOVIĆ OCIJENIO\nBulatović Opustošena država bez pravde\nLider nekadašnjeg bloka za zajedničku državu za Srbijom Predrag Bulatović kazao je da nije zadovoljan onim što je na ekonomskom planu urađeno za deset godina od pokradenog referenduma.\n–Crna Gora je opustošena, a politička predviđanja iz 2006. godine da će biti privatna država bez vladavine prava u potpunosti su se ostvarila – kazao je Bulatović u emisiji „Živa istina“.\nUpitan da li ima istine u pričama da se za 2018. godinu, na stotu godišnjicu od Podgoričke skupštine, priprema teren za referendum na kome bi se provjerilo da li su crnogorski građani za nezavisnu državu ili za zajednicu, on je odgovorio da prvi put za to čuje. Upitan na šta je mislio kada je nedavno na jednoj pres-konferenciji Demokratskog fronta rekao da čekaju istorijski trenutak kada će možda biti moguće da se provjeri odluka o nezavisnosti Crne Gore, on je kazao da se nijesu bavili pitanjima izmjene državnog statusa.\n–Bio sam na toj konferenciji i o tome je govorio samo predsjednik Demokratske narodne partije Milan Knežević, i to hipotetički, kada bi bio u prilici da se izjašnjava na fer i demokratskom referendumu o zajedničkoj državi da bi to ponovo učinio. To je politički stav, a ne najava nečega – istakao je Bulatović.\nOn je naglasio da je prva tema za DF borba protiv DPS-a i Mila Đukanovića, a ne izmjena državnopravnog statusa.\n–Ne vidim da je u Srbiji u ovom trenutku na dnevnom redu pitanje obnavljanja zajedničke države – rekao je Bulatović.\nUpitan zašto iz redova DF-a često stižu poruke „ako bude izbora u oktobru” i da ih DF neće dozvoliti, Bulatović je podsjetio da su lider SDP-a Ranko Krivokapić i ostali koji su ušli u rekonstrusani Đukanovićev kabinet najavili da će napustiti Vladu ako vide da ne mogu da obezbijede uslove za fer izbore.\n–Njihovo napuštanje Vlade dovelo bi Crnu Goru u vanrednu situaciju, koja dovodi u pitanje i mogućnost održavanja fer izbora. Ili bi bilo riječi o bojkotu, o udruženim protestima ili o drugim oblicima po ugledu na makedonski scenario, da se uz uključenje EU pomjeri rok koji je ustavno tvrd, ali kada je duboka politička kriza onda bi to moglo da se desi – naveo je Bulatović.\nOn je dodao da DF nikada nije tražio promjenu vlasti na ulici i da je njihov cilj pad vlade Mila Đukanovića i izbor prelazne vlade bez njega. On je poručio da DF ne odustaje od protesta.\nUpitan da li Moskva finansira anti-nato kampanju DNP-a, on je rekao da su se slučajno poklopili interesi njegove partije i Rusije.\n–Nas Rusija može politički da podržava, ali nas ne finansira, jer nama nije potrebna finansijska pomoć – istakao je Bulatović.


Polovni Caterpillar regalni viljuškari oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Regalni viljuškari > Caterpillar\nSamopogonski ručni viljuškari (38)\nRučni električni viljuškar (24)\nPolovna Caterpillar regalni viljuškari na prodaju\nOvde je kompletna lista polovnih Caterpillar regalni viljuškari oglasa za prodaju na Mascusu. Caterpillar regalni viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Caterpillar regalni viljuškari u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Caterpillar regalni viljuškari i druge opreme\nOvde je kompletna lista polovnih Caterpillar regalni viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Caterpillar regalni viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Caterpillar regalni viljuškari.


Kinezi grade "Zvezdani grad" i rekonstruišu Marakanu | Glas javnosti\nPočetna > Sport > Kinezi grade "Zvezdani grad" i rekonstruišu Marakanu\nBEOGRAD - Predsednik Sportskog društva (SD) Crvena zvezda Petar Škundrić rekao je prilikom današnjeg potpisivanja Memoranduma sa građevinskom kompanijom Nantong iz Kine da se nada da će rekonstrukcija Marakane i izgradnja "Zvezdanog grada" početi do kraja godine.\nUgovor sa Kinezima potpisao je predsednik fudbalskog kluba Crvena zvezda Vladan Lukić, ali je nastavio višemesečnu praksu da se ne obraća medijima. Škundrić je kazao da dozvole za gradnju još nisu sređene i da će se to raditi paralelno sa sklapanjem finansijske konstrukcije.\n"Rokovi će biti definisani ugovorom, a dok to ne izdefinišemo sa partnerima, nećemo pričati o njima, ali se trudimo da bude što pre.\nDozvole nisu sređene i to će se raditi paralelno sa finansijskom konstrukcijom. Stadion će ostati u vlasništvu Grada Beograda", kazao je Škundrić. Škundrić je dodao da je za komplentu izgradnju celog projekta obično potrebno između pet i sedam godina, ali da je ovo složenije pošto će se graditi na postojećem stadionu.\n"Velika je želja da pristupimo izgradnji novog sportskog centra, koji će biti najfunkcionalniji i najlepši u ovom delu Evrope. Kineska kompanija je jaka u oblasti izgradnje stadiona i u svojoj zemlji i van nje. Nismo mogli da nađemo bolju kompaniju\nĐoković odustao od Srbija opena\nČeh: Suđeno nam je da osvojimo LŠ\nRoben: Nisam smeo da izvedem penal protiv Kasiljasa\nNole posetio dedin grob!


Komercijalno testiranje na koronavirus moguće i u Kliničkom centru u Tuzli, poznata i cijena – News Portal\n19/06/2020 19/06/2020 Bella CazinOstavite komentar na Komercijalno testiranje na koronavirus moguće i u Kliničkom centru u Tuzli, poznata i cijena\nKomercijalno testiranje PCR metodom moguće je obaviti i u Univerzitetskom kliničkom centru u Tuzli koji je na osnovu odluke Zavoda zdravstevnog osiguranja i reosiguranja Federacije Bosne i Hercegovine formirao cijenu ove usluge.\nKomercijalno testiranje na koronavirus obavlja se u Zavodu za mikrobiologiju Univerzitetskog kliničkog centra u Tuzli.\nDirektor ove zdravstvene ustanove Vahid Jusufović za Klix.ba je potvrdio da je cijena PCR testa na SARS-CoV-2 za vlastite potrebe 215,20 KM + PDV.\nKako je naveo, cijena je formirana na osnovu odluke Upravnog vijeća Federalnog zavoda za osiguranje i reosiguranje, naglasivši da se PDV na ovu medicinsku uslugu plaća zbog njene komercijalne prirode.\nO načinu testiranja informacije se mogu dobiti u Zavodu za mikrobiologiju Univerzitetskog kliničkog centra u Tuzli na broj telefona 035/303-517.\nKomercijalno testiranje na koronavirus u Bosni i Hercegovini moguće je obaviti u akreditovanim privatnim ili javnim zdravstvenim ustanovama u Sarajevu, Banjoj Luci, Mostaru te Tuzli. Cijena utvrđivanja SARS-CoV-2 statusa u prosjeku košta 200 konvertibilnih maraka.\nIz dana u dan se mijenjaju odluke zemalja o načinu ulaska na njihove teritorije, a posljednje objavljene informacije kazale su da građani Bosne i Hercegovine u Crnu Goru i Sloveniju ne mogu ući bez obaveze 14-dnevnog karantina ili negativnog testa na COVID-19.\nOvo važi i za Slovence te Crnogorce koji su boravili u našoj zemlji. Za razliku od ove dvije zemlje osobe koje su boravile u BiH, a idu u Njemačku, moraju biti spremne na dvosedmičnu samoizolaciju.\nOznačeno koronavirusPCR testUKC Tuzla


Žestoki sastanak, Konte se razbesneo, ovo su pet stvari koje zamera Interu! - Sportske.net\nKlub danas igra protiv Junajteda, u Pekingu održan sastanak sa vlasnicima, iako se trener suzdržavao i birao reči na konferenciji za novinare, sa gazdama i direktorom Marotom skinuo rukavice.\n"Kung-fu" Konte, već je besan na upravu Intera!Belgijanac sve dalje, Inter spremio alternativeTransferi - Pregled dana (17.07.19.)Ikardi dao rok "staroj dami", inače...Konačno - Konte dobio najveće pojačanje ovog leta!\nAntonio Konte i Inter debituju na azijskoj turneji, situacija nije dobra, italijanski mediji bruje da je na sastanku u Pekingu sa vlasnicima, ali i Marotom, bilo krupnih reči.\nItalijan je birao šta će reći na konferenciji za novinare, ali danas izvori iz kluba kažu da zamera pet stvari čelnicima.\n1. Pokušaj da ga ubede da ćuti, tačnije da ne izražava zabrinutost zbog situacije, odnosno izostanka željenih pojačanja u napadu.\n2. On smatra da Inter nije smeo da mu obećava neke stvari, da priča kako su pojačanja na pragu, kao i da su tvrdili da će se odmah rešiti Naigolana, Ikardija i Žoao Marija koji su dalje u klubu.\n3. U vezi sa ovim, Konte je pomenuo da je on postupio po preporuci kluba, da odluka o Ikardiju i Naingolanu nije njegova, a da Inter kroz redove to pokušava da predstavi kao njegov zahtev.\n4. Pripreme prolaze, Konte je jasno pitao Marotu kada će dovesti Džeka i Lukakua i kako misli da uigrava tim, kada nema nijednog napadača na raspolaganju.\n5. Poslednje što je pomenuo je da ako ne stignu pojačanja, sigurno neće ćutati i primiti sve na svoje leđa. Ovakve stvari su mu se već dešavale, i to u Juventusu, kada je otišao drugog dana priprema za novu sezonu jer nije doveden niko od obećanih igrača.\nVidećemo šta će se dešavati, Konte pritiska klub, danas igraju protiv Junajteda od 13:30, možda je ovo šansa da se konačno nađe dogovor oko Lukakua.


Han i Đukanović saglasni: Glavni zadatak Crne Gore je puna implementacija donijetih zakona | EUME\nNaslovnica Info Press info Han i Đukanović saglasni: Glavni zadatak Crne Gore je puna implementacija donijetih...\nHan i Đukanović saglasni: Glavni zadatak Crne Gore je puna implementacija donijetih zakona\nGlavni zadatak Crne Gore u procesu evropskh integracija sada je puna implementacija donijetih zakona, ocijenjeno je na sastanku premijera Mila Đukanovića i komesara za susjedsku politiku i proširenje Johanes Hana, na marginama Bečkog samita.\nHan je novinarima nakon sastanka sa Đukanovićem, kazao da je Crna Gora napredovala, ali da ima još dosta da se radi.\nOn je rekao da se sa Đukanovićem saglasio o značaju Berlinskog procesa, kao i multilateralne saradnje država Zapadnog Balkana.\nPrema njegovim riječima, prvi rezultati i dostgnuća su obećavajući, posebno u oblasti povezivanja u oblasti energetike i transportne infrastrukture.\nHan je naveo da bi i drugi eventualni bilateralni konfikti među državama regiona trebalo da budu rješavani u istom duhu.\nOn je pohvalio potpisivanje sporazuma o granici između Crne Gore i Bosne i Hercegovine i rješenje konflikta koji se pojavio, bez, kako je naveo, učešća treće strane.\nPrema riječima Hana, to je odličan primjer za region i, kako je naveo, na neki način predstavlja “pilot slučaj” takvog rješavanja problema u regionu.\nHan je, kako je kazao, sa Đukanovićem razgovarao i o saradnji Crne Gore i EU.\nOn je naveo da je Crna Gora država koja je odmakla u pregovorima.\nNapredak, kako je kazao, postoji, ali se sada radi o implementaciji i postoje stvari na koje se mora obratiti posebna pažnja.\nTo se, kako je objasnio Han, odnosi na poglavlja 23 i 24, a posebno kada je u pitanju sloboda medija i primjena novog izbornog zakonodavstva.\nOn je naveo da je od Đukanovića dobio uvjeravanje da će makar naredni generalni parlamentarni izbori biti organizovani uz primjenu svih elemenata novog izbornog zakonodavstva.\nĐukanović je novinarima kazao da je tokom razgovora sa Hanom zaključeno da Crna Gora ide odličnim tempom u željenom smjeru, navodeći da nema potrebe da ponavlja da je Crna Gora lider u procesu integracija.\nPrema riječima Đukanovića, to je dug proces a kvalitet je važniji od rokova.\nPrethodne faze su, kako smatra, dobro urađene, a sada je glavni zadatak implementacija usvojenih zakona i novog sistema.\n“Danas možemo da kažemo da smo na dobrom kursu i da se krećemo maksimalno mogućom dinamikom, ali ne i opterećeni rokovima”, kazao je Đukanović.\nOn je objasnio da je prioritet u pregovaračkom procesu dostizanje sušinskog kvaliteta i standarda a ne unaprijed postavljenih rokova.\nCrnoj Gori 45 miliona eura za dva projekta\nCrna Gora će dobiti 45 od 600 miliona eura koje će Evropska unija (EU) dati državama Zapadnog Balkana za razne projekte, kazao je Đukanović.\nOn je, sumirajući rezultate Bečkog samita, kazao da će Crna Gora dobiti 45 miliona eura za dva projekta.\n„Prije godinu smo počeli sa idejom pomoći EU da se razvije infrastruktura Zapadnog Balkana, danas već imamo ovogodišnji program. U tom programu Crna Gora participira sa 45 miliona sredstava granta, kojima se pomažu dva projekta”, rekao je Đukanović .\nPrema njegovim riječma, jedan od projekata za koje su namijenjena sredstva je u oblasti elektroprenosa a drugi u oblasti željezničkog saobraćaja.\n“To smatram vrlo vrijednom kontribucijom EU za dalje unapređenje saobraćajne i željezničke infrastrukture“, poručio je Đukanović.


Pomoć i humanost na delu - East Side portal\nPomoć i humanost na delu\nObjavljeno: 06. mart 2018.\nPripadnici dobrovoljnog vatrogasnog društva učestvovali su u spasavanju starije osobe u Jabukovcu.\nFoto: DVD Jabukovac, Humanost na delu\nDVD Jabukovac ima oko 5 varogasaca iz sela koji na dobrovoljnoj bazi, kada god je nekom pomoć neophodna pomažu.\nOvoga puta, sem čišćenja seoskih drumova, učestvovali su u pomoći ženi koja je ostala bez drva za ogrev, čime su još jednom pokazali da dobrovoljno nije samo reč u Srbiji. Sve je zasnovano na dobrovoljnoj bazi i hrabrosti petorice muškaraca iz pomenutog sela, a kako i sami kažu, pomoći čoveku je najveća satisfakcija za bitisanje čoveka.\nFoto: DVD Jabukovac, Izvlačenje zavejanih automobila\nDejan Kazimirović, komandir DVD Jabukovac ističe za ES portal, da su trenutno putevi u ovom selu prohodni i da će se potruditi da u narednom periodu nastave svoj dobrovoljni rad u spasavanju i pružanju pomoći stanovništvu sela Jabukovca.\nFoto: DVD Jabukovac, pomoć u dopremanju ogreva\ndruštvo\tJabukovac\thumanitarna pomoć\tpomoć\n04 # pn 06-03-2018 19:01\nhoće li je se iko setiti koliko sutra?


U dokumentima je opisano kako su golubovi trenirani da fotografišu osetljive lokacije u Sovjetskom Savezu, ali i kako su gavranovi korišćeni da ispuštaju prislušne uredjaje na pragove prozora, a delfini za podvodne misije.\nCIA je iskoristila činjenicu da golub ima neverovatnu sposobnost, skoro supermoć, da može da bude ostavljen negde gde nikada nije bio i da pronadje put kući stotinama kilometara, prenosi BBC.\nCIA je takodje istraživala da li ptice selice mogu da se koriste da postave senzore kojim bi bilo utvrdjeno da li Sovjetski Savez testira hemijsko oružje.\nDosijei otkrivaju da je CIA tokom 1960-ih pokušavala da kristi delfine za "proboj u luku", sa ili bez čoveka.\nKorišćena je kamera vreda 2.000 dolara, teška samo 35 grama, a fotografije snimljene iznad kvarta Nejvi jard u Vašingtonu bile su izuzetno kvalitetne.\nViše od 1.000 golubova vratilo se sa porukama, uključujući detalje o lokacijama za lansiranje raketa V1 i nemačkim radarskim stanicama.


Lancia će se po pitanju profitabilnosti ugledati na Mercedes-Benz\nDok se kompanija Lancia priprema za svoju renesansu sa tri nova modela potvrđena u narednih nekoliko godina, direktor kompanije, Luka Napolitano, tvrdi da će se ona odnositi prema brendu Mercedes-Benz kao glavnom merilu tokom fokusiranja na profitabilnost...\nKako je Napolitano izjavio za Automotive News Europe: „I dalje imamo dosta posla i potrebno je da imamo pravi uzor kako bismo uporedili svoje uspehe, što je za nas naravno, Mercedes. Kada ovo kažem ne mislim kako mi možemo i kako bi trebalo da se borimo protiv ove kompanije kao konkurenti, to bi bilo prilično naivno, već jednostavno želimo da je koristimo kao primer na koji se možemo ugledati“.\nPre nego što je svoje poslovanje spustila na samo jedan model, Lancia je nudila Thesis seriju od 2001. do 2009. godine, koja je u klasi predstavljala direktnog rivala Mercedes-Benz E-Class, BMW 5 Series i Audi A6 linijama. Uprkos tome što prodaja nikada nije zaživela, ova linija kompanije Lancia je sa svojim modelima nudila visok nivo luksuza po dobroj ceni u segmentu.\nLancia, zajedno sa kompanijama Alfa Romeo i DS, predstavlja premijum ekipu sačinjenu od 14 brendova unutar Stellantis grupacije. Deljenje troškova proizvodnje i transporta, omogućuje proizvođačima automobila da poboljšaju stanje po pitanju kvaliteta i opreme, što upravo čini mogućim da se kompanija Lancia ugleda na tradicionalne premijum proizvođače kao što je Mercedes-Benz.\nZa razliku od Alfa Romeo i DS brendova, koji su definitivno globalna imena, Lancia se potpuno povukla na svoje matično tržište tokom poslednjih godina. Međutim, od 2024. godine, legendarni proizvođač planira proširenje i vraćanje na Evropsko tržište, sa premijernim izbacivanjem modela u Nemačkoj i Francuskoj, nakon čega će uslediti Španija, Belgija, Austrija i nordijske zemlje.\nIzvršni direktor kompanija Lancia izjavio je da, uprkos tome što je volumen veoma bitan, glavni cilj predstavlja profitabilnost. Inicijalni targeti kretaće se od 25 do 30% u prodajnim stopama modela koje će doći izvan Italije, što bi na kraju trebalo da dostigne polovinu od ukupnog broja prodaja kako u Evropi, tako i na domaćem tržištu.\nCilj kompanije Lancia jeste kreiranje 100 prodajnih tačaka u okviru 60 evropskih gradova, postavljajući jak akcenat na prodaju putem interneta. Luka Napolitano dodao je da će budući Lancia modeli posedovati značajne količine recikliranih materijala, kako bi se istakao ekološki ispravan profil brenda u kombinaciji sa potpuno električnim pogonskim sklopovima.\nVezano za buduće opsege njegove kompanije, Napolitano je rekao: „Naša agresivna elektrifikaciona strategija i naš fokus na tržišne segmente koji su jaki u Evropi, definitivno će nam pomoći u daljem i bržem razvoju“. Ponovno aktiviranje brenda startovaće sa potpuno novim Ypsilon modelom, koji će biti predstavljen 2024. godine u potpuno električnoj i hibridnoj varijanti.\n2026. godine, kompanija Lancia predstaviće potpuno električni krosover za koji se govori da će ponovo oživeti Aurelia ime. Na kraju, tu je i ponovo rođena Delta serija, u formi „uzbudljivog“, potpuno električnog hečbeka, koji će stići na tržište 2027. ili 2028. godine.\nKao i svi drugi brendovi na svetu, Lancia uprkos tome što tek ustaje iz pepela, obavezana je desetogodišnjim rokom u okviru kog je potrebno da dokaže da je vredna i profitabilna, kako bi osigurala svoje mesto u Stellantis portfoliju. Iako inicijalni planovi ne uključuju širenja dalje od Evrope, ukoliko sve prođe kako treba, Napolitano tvrdi da bi oni mogli razmotriti modele sa volanom na desnoj strani za druga tržišta kao što je japansko, južnoafričko i australijsko.


Naš gost ovog puta bio je Pedro Gajić, neko ko je vodio Toptal od samog osnivanja i pomogao da postane jedna od najvećih kompanija i platformi posvećenih frilenserima. Gajić je radio kao sourcing / community lider, a zanimljivo je i to da je zahvaljujući njegovom radu ova kompanija investirala preko milion dolara u razvoj tehnoloških zajednica širom našeg regiona.\nPedro sa nama podelio svoje opsežno iskustvo iz sveta frilens poslovanja, govoreći o tome kako danas izgleda ovo tržište (u vreme COVID-19 pandemije), koji su najveći izazovi za radnike slobodnjake, te kakva budućnost čeka sve oni koji su do sada poslovali na ovaj način.\nPotražnja za poslovima raste, a frilenseri žele sigurnost stalnog posla\nI pored toga što je aktuelna pandemija značajno oblikovala pomenuto tržište u negativnom kontekstu, Gajić nam je otkrio da više od 50% ljudi koji su radili kao frilenseri ili kontraktori su paralelno razvijali neki svoj proizvod, ideju ili viziju. Pričali smo i o tome kako je čitava ova globalna kriza uticala na to da bude zabeležen pad broja projekata, posebno od marta do kraja aprila, ali i kako je zabeležen i pad broja frilensera.\nSa druge strane, kada je reč o frilenserima, saznali smo da raste potražnja za pojedinim poslovima, posebno u e-commerce segmentu, kod prevodilaca, ali i kod programera sa znanjem izrade algoritamskih modela. Ono što nam Pedro posebno napominje jeste da se sada pre svega traži sigurnost stalnog posla, što znači da neizvesnost kod ljudi ipak postoji.


AMS S: Pojačava se saobraćaj, povoljni uslovi za vožnju! | Happy BSC portal\nAMS S: Pojačava se saobraćaj, povoljni uslovi za vožnju!\nAuto-moto savez Srbije (AMS S) saopštio je danas da se s približavanjem kraja radne nedelje saobraćaj pojačava i da su s obzirom na povoljne vremenske prilike uslovi za putovanje dobri, ali da vozači moraju biti oprezni zbog radova na putevima.\nKako je saopštila Uprava granične policije, putnička vozila na izlazu iz zemlje na Horgošu čekaju dva sata minuta, na Horgošu 2, Kelebiji i Batrovcima 60 minuta, na ulazu kod Preševa 60 minuta, kod Jabuke 30, na Gradini na izlazu 30 a na ulazu 15 minuta, a na Gostunu i na izlazu i na ulazu 20 minuta.\nNa teretnim terminalima vozila na izlazu kod Sremske Rače i na Batrovcima čeakaju 60 minuta.\nAMS S podseća vozače da često dolazi do formiranja dužih kolona vozila na ulazu i na izlazu iz Mađarske i Hrvatske, i tada zadržavanja mogu biti višesatna i duža u odnosu na zadržavanje koje vozače očekuje na graničnim prelazima u Srbiji.


Slika: Eko toplane Banjaluka\nRealizacijom projekta Eko toplane Banjaluka, koji za energent koristi obnovljivi izvor energije (OIE) – drvnu sečku, grad na Vrbasu smešten je na mapu pametnih i zelenih gradova u regionu i Evropi. Korišćenjem biomase – drvne sečke, kako navode u firmi Eko toplane Banjaluka, obezbeđuje se finansijska sigurnost i samoodrživost, uz uštede lokalne zajednice i smanjenje zagađenja životne sredine. Osim toga, Banjalučani su dobili dodatni komfor kroz dvadesetčetvoročasovni režim grejanja.\nProblem – milionski dugovi i loše grejanje\nGrađani Banjaluke koji su povezani na gradsku toplifikacionu mrežu, tokom protekle dve decenije bili su suočeni sa problemom neodrživog sistema grejanja. Beležen je stalni rast negativnog poslovanja koji je pokrivan budžetskim sredstvima grada.\nU proteklu grejnu sezonu stara toplana ušla je sa dugom od 80 miliona konvertibilnih maraka (KM). Osim toga, česte su bile varijacije u nivou kvaliteta usluge, veliki gubici u distribuciji, a veliki problem je predstavljalo i nepostojanje stalnog monitoringa toka energije i upravljanja energijom.\nKotao koji ispunjava najstrože evropske standarde\nKako bi se rešili ovi problemi, u maju 2017. godine osnovano je novo preduzeće Eko toplane Banjaluka. U rekordnom roku od sedam i po meseci sagrađena je, a nakon toga sukcesivno puštana u rad nova toplana koja za energent koristi drvnu sečku.\nInstalisana snaga nove toplane je 49 MW sa deset kaskadno postavljenih postrojenja uz mogućnost dodatne postavke, što predstavlja idealno rešenje za upravljanje snagom u svim vrednostima spoljnih temperatura, uz maksimalnu energetsku efikasnost.\nToplana ima deset kaskadno postavljenih postrojenja\nPuštanjem u rad punih kapaciteta novog objekta Eko toplana, na visokooperativan način započela je nova era integracije korišćenja obnovljivih izvora energije i čistih energetskih tehnologija, smeštenih u okrilje najsavremenijeg upravljačkog okruženja, kažu u Eko toplanama za Balkan Green Energy News.\nKada je reč o tehničkim rešenjima, projekat Eko toplana podrazumeva upotrebu domaćeg proizvoda – kotlovske jedinice tipa GHS-W 5000 na drvnu sečku, uz primenu filterske jedinice koja zadovoljava najstrože zahteve kada je reč o emisiji čestica i eliminisanju zagađivača, koje sadrže produkti sagorevanja fosilnih goriva.\nPočetak rada novog postrojenja doneo je i veliko smanjenje potrošnje fosilnog goriva – mazuta u sezoni 2017/2018, koja je za novo postrojenje na drvnu sečku predstavljala period probnog rada, te nisu korišćeni maksimalni kapaciteti izvora.\nKrajnji cilj u narednom periodu, kako navode u Eko toplanama, je praktično potpuna eliminacija upotrebe fosilnih goriva (osim u slučaju talasa ekstremno niskih temperatura, koji nikad ne traju duže od pet do deset dana u sezoni).\nFinansijsku sigurnost i održivost projekta osigurana desetogodišnjim sporazumom sa JP „Šume Srpske“\nNa kompletnom projektu izgradnje nove toplane, kako ističu u Eko toplanama, angažovana je domaća elektromašinska i građevinska industrija. Takođe, projekat Eko toplana je rezultat rada domaće struke i znanja.\nReč je o vlastitoj tehnologiji, koja ispunjava najstrože evropske standarde, a razvijana je tokom protekle decenije u saradnji sa najeminentnijim institutima i univerzitetima u Evropi i regionu, poput Instituta za nuklearne nauke „Vinča“ , Univerziteta u Beogradu, Tehničkog instituta Kraljevskog univerziteta u Štokholmu i tehnoloških, mašinskih i elektrotehničkih fakulteta u Beogradu i Banjaluci, ističu u Eko toplanama.\nGrejanje 24 časa, ušteda 10 miliona KM, smanjenje CO2 za 70.000 tona\nZnačaj toplane na biomasu za Banjaluku je višestruk. Na prvom mestu, korist će imati lokalna zajednica, koja će na godišnjem nivou imati neto uštedu više od 10 miliona KM, koje je do grejne sezone 2017/2018. ulagala u mazut.\nPreciznije, umesto 20 miliona KM spoljnotrgovinskog deficita za nabavku energenata u inostranstvu, direktan efekat je ušteda od 10 miliona KM zbog manje cene koštanja novog energenta, a indirektan efekat od narednih 10 miliona KM odnosi se na nabavku drvnih sortimenata od domaćih proizvođača, koji su locirani na području lokalne zajednice, tako da ta sredstva utiču na razvoj i kvalitetniji život same zajednice.\nZa priključenje na toplanu zainteresovani i vlasnici individualnih stambenih objekata\nFinansijska sigurnost i održivost ovog projekta osigurana je desetogodišnjim sporazumom sa Javnim preduzećem „Šume Srpske“ za snabdevanje drvnim sortimentom. Osim toga, na ovaj način se razvija i tržište biomase kroz iskorišćavanje različitih drvnih otpada koji su do sada bili neiskorišćeni.\nNova toplana u potpunosti ispunjava standarde Energetske zajednice, koja je definisala pojam energetske suverenosti gradova kroz tri faktora – Eko toplane će lokalnoj zajednici osigurati energetsku bezbednost, samoodrživost i finansijsku sigurnost. Zagađenje životne sredine emitovanjem CO2, na području Banjaluke, biće smanjivano za oko 70.000 tona godišnje.\nTakođe, jedan od benefita nove toplane je i dvadesetčetvoročasovni režim grejanja, kojim se Banjalučanima obezbeđuje dodatni komfor života, kažu u Eko toplanama.\nPrimećen je, dodaju, i trend ponovnog priključenja određenog broja isključenih potrošača, kao i zainteresovanost za priključenje individualnih stambenih objekata koji se do sada nisu grejali iz sistema daljinskog grejanja.\nNaredni korak automatizacija distributivne mreže\nNaredni koraci Eko toplana su širenje i rekonstrukcija distributivne mreže daljinskog grejanja, kako bi se što veće područje Banjaluke snabdevalo toplotnom energijom iz sistema daljinskog grejanja, što bi rezultiralo ukupnim smanjenjem zagađenja vazduha, stabilnijim poslovanjem, uvođenjem automatizacije u sve procese rada kako bi se gubici energije sveli na minimum.\nTakođe, jedan od sledećih koraka je i ponovno priključivanje što većeg broja isključenih potrošača kao rezultat kvalitetne distribucije toplotne energije i pružanja visokog stepena usluge potrošačima.\nNova toplana je tek prvi korak modernizacije toplifikacionog sistema u Banjaluci\nIzgradnja i puštanje u rad nove toplane na biomasu predstavlja tek prvi korak modernizacije toplifikacionog sistema u Banjaluci, jer je realizacijom ovog projekta obezbeđen siguran izvor energije. Sada sledi rad na distributivnoj mreži i njenoj optimizaciji, kako bi se u narednih nekoliko sezona postigla kompletna automatska regulacija gradske toplifikacione mreže i na taj način uspostavila potpuna kontrola kvaliteta energije u finalnoj potrošnji korisnika, ističu u Eko toplanama.\nTagovi: daljinski sistem grejanja, energetska efikasnost, obnovljivi izvori energije, OIE\nPočetna » Projekti » Toplana u Banjaluci obezbedila gradu na Vrbasu mesto na mapi zelenih gradova


Stigao novi iPhone 12: Novi dizajn, 3 kamere, novi procesor, 5G, a cena... (VIDEO) - Zanimljivosti - Ostalo - Vesti - Svet Plus\nStigao novi iPhone 12: Novi dizajn, 3 kamere, novi procesor, 5G, a cena... (VIDEO)\n19:25 14. OKT 2020.\nApple je predstavio novi iPhone, "najiščekivniji" pametni telefon godine u svom 12. izdanju. Predstavljeni su iPhone 12 Pro i iPhone 12 Pro Max, telefoni koji su dobili novi, retro-moderni dizajn, sa karakterističnim ravnim ivicama, koji podsećaju na nekadašnje iPhone 4 modele.\nOba telefona su veća od prošlogodišnjih iPhone 11 modela i dolaze sa ekranima dijagonala 6,1 kod iPhone-a 12 Pro i 6,7 inča za iPhone 12 Pro Max, koji je istovremeno i najveći iPhone do sada.\nNajznačajnije unapređenje novih pametnih telefona predstavlja novi A14 Bionic čipset, prvi Apple-ov procesor izrađen petonanometarskim procesom, sa impresivnim poboljšanjem u broju tranzistora, kojih sada ima čak tri milijarde više nego u prethodnom A13.\nTelefone odlikuje podrška za rad u 5G mrežama, okvir uređaja od nerđajućeg čelika, kao i staklo ekrana za koje Apple tvrdi da je najotpornije u odnosu na bilo koji drugi pametni telefon.\nSistem kamera čine 3 senzora od po 12MP, široki, ultraširoki i telefoto, koje su kod većeg iPhonea Pro Max dodatno unapređene.\nTelefoni će biti dostupni u verzijama sa 128GB, 256GB i 512GB interne memorije, i dolaze u sivoj, zlatnoj, plavoj i "boji nerđajućeg čelika".\nApple ističe da, uprkos novim performansama i brojnim unapređenjima, cene njihovih novih uređaja nisu drastično porasle. A razlog za povoljnije cene novih modela od očekivanih, leži i u činjenici da novi iPhone-i dolaze bez punjača i slušalica u pakovanju.\nTako će se iPhone 12 Pro prodavati po ceni od 999 dolara, dok će iPhone 12 Pro Max stajati 1.099 dolara. Ta dva modela će biti dostupna već od 16. oktobra, dok će osnovni iPhone 12 i Mini model će početi da se prodaju 6. novembra.\nPored iPhone 12 serije telefona, sinoć je predstvaljen i HomePod Mini pametni zvučnik, koji će se prodavati po ceni od 99 dolara, i novi bežični punjač.\niPhone 12novi dizajntri kamerenovi procesor5GcenaApplezanimljivosti


Razgovori o eventualnom povećanju minimalne zarade u Srbiji nastaviće se nakon formiranja nove Vlade, jer trenutno nije ni moguće o tome pregovarati, izjavili su predstavnici Socijalno ekonomskog saveta (SES).\nSavez samostalnih sindikata Srbije i Ujedinjeni granski sindikati "Nezavisnost" uputili su Socijalno ekonomskom savetu inicijativu za povećanje visine minimalne cene rada sa 121 na 140 dinara po radnom satu, čime bi minimalna mesečna zarada iznosila 24.360 dinara.\nPredsednik Unije poslodavaca Srbije i član SES-a, Nebojša Atanacković, rekao je da su sindikati tražili da se razmatra mogućnost povećanja minimalca, ali da će sačekati formiranje nove Vlade da taj zahtev ponovo aktuelizuju.\nPotpredsednik Saveza samostalnih sindikata Srbije, Dusko Vuković, podsetio je da je taj sindikat, zajedno sa Ujedinjenim granskim sindikatima "Nezavisnost" podneo inicijativu za povećanje minimalca u februaru, ali i naveo da sada Vlada nije u kapacitetu da o tome pregovara.\n"Tek nakon formiranja Vlade ćemo ući u to. Gledaćemo da se ne ponovi da razgovori ponovo startuju polovinom avgusta", rekao je on.\nVuković je podsetio da je rok za određivanje minimalca za 2017. godinu 15. septembar 2016. godine, ali bi, kako je naveo, trebalo da postoji mogućnost da se i tokom ove godine promeni nivo minimalne zarade.\nIzvor: Vebsajt Tanjug, 18.03.2016.


Radio TV Stara Pazova - Veći broj prvaka u staropazovačkoj opštini\nVeći broj prvaka u staropazovačkoj opštini\nIako podaci Ministarstva prosvete pokazuju da se broj prvaka na nivou Republike smanjuje, Opština Stara Pazova je dobar primer sredine u kojoj je iz godine u godinu sve više đaka prvaka.\nU školskoj 2019/2020.godini upisana je generacija dece rođene od 1. marta 2012. godine do 28. februara 2013. godine Ovog septembra u đačke klupe osnovnih škola u staropazovačkoj opštini po prvi put sešće 662 učenika.\nNabavka udžbenika i školskog pribora za učenike prvih razreda samo je jedan vid pomoći i podrške koju Opština Stara Pazova usmerava na obrazovanje.\nU zavisnosti od prioriteta lokalna samouprava ulaže i u rekonstukcije ili sanacije školskih objekata. Takođe, već godinama unazad regresira i prevoz učenika i studenata do njihovih obrazovnih ustanova.\nOvogodišnja svečana dodela priznanja i nagrada najuspešnijim učenicima osnovnih i srednjih škola, kao i njihovim nastavnicima i profesorima za postignute rezultate u prethodnoj školskoj godini biće 30. avgusta u Pozorišnoj sali.


Tegeltija predsjedavajući Savjeta ministara, slijede konsultacije - Trebevic.net\n– Ključne reformske oblasti Savjeta ministara su ekonomija, reforma javne uprave, evrointegracije, vladavina prava, saradnja sa međunarodnim finansijskim institucijama, potom migrantska kriza, izbjeglice, raseljena lica i povratnici i mladi, žene i ostale osjetljive kategorije – istakao je Tegeltija.\nA osim migrantske krize i drugi bezbjednosni izazovi na koje, kako je rekao, u prethodnom periodu nije pronađen adekvatan odgovor, biće na “radaru” budućeg Savjeta.\n– Ono što jeste veoma važno i što ohrabruje jeste činjenica što se zasniva prije svega bazična politika na unutrašnjem svih nivoa vlasti u skladu sa ustavnim nadležnostima – napomenuo je Staša Košarac, poslanik SNSD-a u Predstavničkom domu PS BiH.\n– Ono što ohrabruje je da je gospodin Tegeltija imao odmjeren ekspoze, da je u ekspozeu akcentirao neka od pitanja koja su dugo prisutna kao značajan problem i da nije bježao od rješavanja tih problema – kaže Halid Genjac, poslanik SDA u Predstavničkom domu PS BiH.\nPonovio danas pred novinarima, nakon potvrde imenovanja. I nije, kako opozicija opet pogrešno “interpretira” njegove riječi, inicirao povećanje PDV, već govorio o izmjenama zakona koje su usvojene na sjednici Uprave za indirektno oporezivanje prije dvije godine, u međuvremenu stigle pred parlamentarne komisije i BiH i entiteta, i koje podrazumijevaju samo tehničke korekcije usklađene sa evropskim direktivama.


TimoCom i Geodis Group: desetine hiljada dodatnih ponuda za transport - KAMIONI.NET\nNemačka kompanija TimoCom Soft- und Hardware GmbH, koja ima vodeću evropsku berzu transporta i tereta TC Truck&Cargo®, kao i platformu za tendere TC eBid®, od nedavno pruža podršku franuskoj grupi Geodis u otpremanju robe na međunarodnom i franuskom tržištu.\nUgovori o saradnji dveju kompanija su potpisani početkom godine i već tokom prvog meseca Geodis je plasirao oko 33.000 ponuda za transport preko TC Truck&Cargo®. Time su i klijenti TimoComa svakodnevno imali na raspolaganju više od hiljadu dodatnih ponuda za prevoz tereta, a njihov broj svakodnevno raste.\nNaravno, i Geodis je profitirao od saradnje, jer mu TimoCom obezbeđuje kontakt sa više od 85.000 korisnika iz 44 zemlje Evrope. To je baš ono što je bilo potrebno kompaniji iz Pariza, koja u saradnji sa TimoCom nastavlja ekspanziju u Evropi.\nPresudno u opredeljivanju Geodisa za TimoCom, pored dobre reputacije berze transporta, bila je aktivnost na međunarodnom tržištu i programski interfejs TC Connect. Tako je cela grupa Geodis širom Evrope povezana na TC Truck&Cargo®. Na ovaj način se izbegavaju greške u prenosu i štedi se vreme, jer se ponude unose u samo jedan sistem i zatim se automatski prenose do potencijalnih korisnika.\nViše informacija o kompanijama TimoCom i Geodis naći ćete na adresi www.timocom.com i www.geodis.com.\nTags: Geodis, TimoCom\nKAMIONI.NET > Transport i logistika > TimoCom i Geodis Group: desetine hiljada dodatnih ponuda za transport


Kineske fondacije donirale BiH testove za Covid-19 - TK PORTAL\nKineske fondacije donirale BiH testove za Covid-19\nKineske fondacije “Fosun Foundation” i “Cancer Foundation” dodijelile su pomoć žiteljima Bosne i Hercegovine za borbu protiv Covida-19 koja je posredstvom Ministarstva civilnih poslova BiH isporučena zdravstvenim institucijama u BiH.\n“Cancer Foundation” donirala je Combo IgM/IgG brze testove u vrijednosti 70.000 američkih dolara. Donacija je 4. septembra uručena Zavodu za javno zdravstvo Federacije BiH gdje je isporučeno 2.945 testova, Institutu za javno zdravstvo Republike Srpske 1.805 komada i Pododjelu za javno zdravstvo Brčko Distrikta 250 komada.\nMinistarstvo civilnih poslova Bosne i Hercegovine je donaciju “Fosun Foundation”, ukupne vrijednosti 34.000 američkih dolara, a koja se sastoji od PCR kitova, 12. avgusta isporučilo u tri zdravstvene institucije. Tako je Veterinarskom fakultetu Univerziteta u Sarajevu isporučeno 2.827 testova, Institutu za javno zdravstvo Republike Srpske 1.733 i Pododjelu za javno zdravstvo Brčko Distrikta 240 testova.\nDonacije za građane BiH su osigurale fondacije Narodne Republike Kine i predstavljaju još jednu u nizu dosadašnjih pomoći Bosni i Hercegovini u borbi protiv virusa COVID-19, saopšteno je iz Ministarstva civilnih poslova BiH, prenosi “Fena”.\nPrevious Previous post: Deset razloga zašto upisati Pravni fakultet Univerziteta u Travniku\nNext Next post: Pucnjava u krugu džamije kod Ilidže: Muškarac ranio sam sebe tokom džume


Izvor: ekapija.com 06 mart 2017\nZamenik predsednika opštine Titel, Marinko Trivunović za Dnevnik potvrđuje da je pronađen kupac za fabriku i kaže da se u nekoliko narednih meseci očekuju ozbiljna ulaganja kako u adaptaciju objekata, tako i u novu opremu i mašine.\n- Biće to pogon za proizvodnju fleksibilne ambalaže. U praktično novoj fabrici će se proizvoditi ambalaža za pakovanje hrane, pakovanja industrijskog pića, kao i farmaceutske industrije – kaže Trivunović.\n– Velika je satisfakcija ovoj lokalnoj samoupravi što je uspešno završen kompletan proces od kupovine, kojom je sačuvana imovina preduzeća, pa do pronalaženja strateškog partnera, te je konačan rezultat naše ideje i vizije otvaranje sada već nove fabrike i zapošljavanje stotinak novih radnika do polovine ove godine.\nU Opštini su veoma zadovoljni što je firma Neco sistem prepoznala Titel kao mesto za svoju investiciju, a lokalna samouprava će učiniti sve da se novi investitor kroz poslovnu klimu oseća dobro u ovoj sredini.\n- Još jedan investitor, firma Kelvins potato ovih dana užurbano privodi kraju završne radove i montažu opreme i u narednim nedeljama očekujemo početak proizvodnje. Sa ove dve fabrike i već otvorenom mlekarom u Mošorinu, u mnogome se menja situacija i slika titelske opštine.\nIz sredine koja je gotovo zamrla, mi krećemo u dinamičan razvoj. Ubrzano se radi projekat i opremanje industrijske zone u Titelu i sigurni smo da će tu nići nove fabrike, jer se pokazalo da naša vizija od 2016. godine daje rezultate - zaključio je Marinko Trivunović, zamenik predsednika opštine Titel.


Vučić večeras ima prvi sastanak u Briselu, gde će razgovarati sa specijalnim predstavnikom za dijalog Beograda i Prištine, Miroslavom Lajčkom.\nPotpredsednik Evropske komisije i šef diplomatije EU, Žosep Borelj, povodom posete predsednika Vučića, organizovaće radni ručak u Briselu.\nPosle toga je planirano da se Borelj i Vučić obrate medijima iz Evropske službe za spoljne poslove.\nU popodnevnim časovoma, predsednik Vučić sastaće se i sa izvestiocem Evropskog parlamenta za Srbiju, Vladimirrom Bilčikom.\nRadna poseta predsednika Srbije Briselu završava se večerom koju u čast predsednika Vučića i delegacije iz Beograda organizije predsednik Evropskog saveta, Šarl Mišel.\nNa agendi razgovora u Briselu naćiće se primena nove metodologije na ubrzanju pristupnog procesa Srbije, razvojni projekti u Srbiji predviđeni evropskim Ekonomsko investicionim planom, ali i borba protiv pandemije i strategija vakcinacije u regionu, za koju je Srbija pohvaljena od evropskih zvaničnika i javnosti.\nAleksandar Vučić Miroslav Lajčak EU Srbija Brisel Ursula fon der Lajen Žosep Borelj


Audi mijenja dizajn: Praviće modele koji se razlikuju\nFoto: Ilustracija | Audi mijenja dizajn: Praviće modele koji se razlikuju\nN.N. 03.01.2018 12:41\nČelnici kompanije Audi su najavili da će se njihov dizajnerski pravac polako kretati u drugom smjeru, u kojem će se njihovi modeli razlikovati jedan od drugog.\nU posljednjih nekoliko godina, različita vozila ove kompanije su imala veoma sličan dizajn, odnosno, jedan model je bio nalik drugom, a ponekad su čak bili i gotovo identični. Međutim, čelnici njemačkog proizvođača automobila su otkrili da će se to polako mijenjati i da će njihova vozila postepeno dobijati sopstveni identitet.\nŠef kompanije Audi, Rupert Stadler, je izjavio da je kompanija koristila dizajnerski pravac u kome modeli nalikuju jedan drugom prije svega da bi njihovi automobili bili prepoznatljivi na novim i rastućim tržištima kao što je Kina. On je dodao da sada kada je Audi prepoznatljiv i u Kini, kompanija može promijeniti svoju filozofiju i može početi da pravi automobile koji će imati različiti dizajn.\nNešto slično je rekao i šef dizajna kompanije, Mark Lihte, koji je naglasio da bi različit dizajn trebalo da vozila učini još atraktivnijim. On je takođe naglasio da kompanija sada ima prostor da uvede različitost u svojim modelima, te da, budući da se svi automobili koji su danas na tržištu proizvode minimum šest godina, ne bi bilo loše da svaki model dobije svoj identitet.\nLihte je takođe dodao da će ugradnja električnih pogonskih sistema omogućiti dizajnerima da imaju veću slobodu, i da će moći da kreiraju autentična vozila.\nNajbrži i najjači Mustang ikada\nTesla Model 3 je klasa za sebe\nMazda stiže u Ženevu sa novim modelom, ali kojim?


Beta 20. septembra 2020. 10:35\nDirektor policije Vladimir Rebić izjavio je danas da je u slučaju brutalnog prebijanja mladića u Novom Sadu, o kome je objavljen snimak, policija obavila sve potrebne procedure ali da je to „moglo brže“, kao i da su utvrdjeni propusti odredjenih policijskih službenika na nižem nivou.\nRebić je za televiziju Prva izjavio da nije zadovoljan kako je policija vodila taj slučaj i da „taj ko je grešio mora da odgovara“, ali da nije bilo „sistemske opstrukcije“ sa višeg nivoa.\n„(Ministar policije Nebojša) Stefanović je naložio provere, kolege su utvrdile neke propuste. Nisam ni ja zadovoljan, svi koji nisu uradili kako treba mogu da očekuju odgovornost, ali ne postoji sistemska opstrukcija sa visokog nivoa rukovodjenja. Policijski sluzbenici u svim fazama nisu postupali u najbolji način“, kazao je Rebić.\nDirektor policije naveo je da se pretpostavlja da se osumnjičeni u tom slučaju koji je okvalifikovan kao ubistvo u pokušaju Ivan Kontić nalazi u nekoj od zemalja u okruženju, kao i da očekuje da će on po poternici brzo biti pronadjen i izručen Srbiji.\nOn je rekao i da je „potraga (za Kontićem) relativno kasno raspisana zbog čega će neko odgovarati“.\n„Prijava nadležnom tužiocu je bila apsolutno blagovremena“, rekao je Rebić i dodao da je tužilaštvo prvo okvalifikovalo krivično delo kao nanošenje teške telesne povrede.\n„U posed snimka došli smo 4. septembra, ponovo policijski službenik odlazi na konsultacije u Osnovno tužilaštvo i pokazuje tužiocu, on ostaje pri stavu da je delo nanošenje teške telesne povrede“, kazao je Rebić.\n„Navodi ime Kontića i tom prilikom nama advokat pokazuje krivičnu prijavu kojom ovaj dogadjaj kvalifikuje kao ubistvo u pokušaju“, rekao je Rebić.\nRebić je potvrdio da je Osnovno javno tužilaštvo u Novom Sadu 12. septembra prekvalifikovalo slučaj koji je vodjen kao krivično delo nanošenje teške telesne povrede u pokušaj ubistva, a tada ga je preuzelo Više javno tužilaštvo.\nDirektor policije je potvrdio i da je osumnjičeni 8. septembra lično došao u tužilaštvo da potpiše sporazum o priznanju krivice za ranije počinjeno krivično delo i naveo da je „postupajuci tužilac mogao da ne zna“ da je u tom trenutku osumnjičen za nanošenje teške telesne povrede.\nRebić je rekao da je tako nešto moguće zbog toga što „nije povezan sistem“ u informacijama izmedju tužilaštava i policije.\nIzmene u prevozu zbog radova u Ulici 11. krajiške divizije\nBeograd uz Bilbao i Grenobl dobitnik nagrade EK\nUdruženje: Oboleli od hepatitisa C nevidljivi za zdravstveni…


Kafa smanjuje rizik od... - Šoutajm.rs\nKafa smanjuje rizik od…\nLjubitelji kafe u proseku žive primetno duže i ređe pate od bolesti srca i krvnih sudova nego ostali učesnici istraživanja.\nLjubitelji kafe koji piju tri šoljice ovog napitka dnevno u proseku žive duže od drugih ljudi, i imaju manje šanse da obole od bolesti srca, krvnih sudova i gastrointestinalnog trakta, kažu britanski naučnici u članku objavljenom u časopisu Annals of Internal Medicine.\n„Najvažnije od svega jeste to da su ovi rezultati tipični za svih deset evropskih zemalja koje smo proučavali, uprkos velikim razlikama u tradiciji ispijanja kafe. Štaviše, mi smo uspeli da pronađemo potencijalno objašnjenje korisnog efekata konzumiranja kafe: otkrili smo da ispijanje kafe poboljšava funkciju jetre i imunog sistema. Sve ovo nam omogućava da sa sigurnošću kažemo da kafa zaista može imati pozitivan uticaj na zdravlje.“- rekao je Mark Gunter sa Imperijalnog koledža u Londonu\nPoslednjih nekoliko godina naučnici aktivno istražuju kako različite namirnice, koje konzumiramo svakodnevno, uključujući i kafu, utiču na ljudsko zdravlje i rad njegovog tela. Na primer, biolozi odavno smatraju da upotreba kafe i drugih pića sa kofeinom može negativno da utiče na rad srca kod ljudi sa aritmijama, mada su dugoročna praćenja zdravstvenog stanja nekoliko hiljada srčanih bolesnika pokazala da nije tako.\nSa druge strane, pitanje postojanja pozitivnih efekata od ispijanja kafe je i dalje sporno među naučnicima. U poslednjih nekoliko godina mnoge grupe istraživača su ustanovile da oni koji piju više od tri šoljice kafe dnevno značajno smanjuju rizik od srčanog udara i niza drugih bolesti, mada drugi istraživački timovi, naprotiv, kažu da takva veza ne postoji.\nGunter i njegove kolege su pokazali da ovaj odnos u stvari postoji i objasnili njegovo prisustvo posmatrajući zdravlje oko 520.000 ljudi koji žive u deset različitih zemalja Evropske unije i u Velikoj Britaniji. Za 16 godina proučavanja oko 42.000 njih je umrlo prirodnom smrću, što je omogućilo lekarima da prate kako kafa utiče na zdravlje Evropljana.\nNaučnici su usput shvatili da stanovnici nekih zemalja u Evropi piju manje ili više samo kafu. Kao glavni kafe manijaci su se pokazali Danci – stanovnici te zemlje u proseku piju skoro litar kafe dnevno. Italijani, naprotiv, piju najmanje kafe – samo jedna šoljica dnevno.\nKao što su otkrili britanski naučnici, ljubitelji kafe u proseku žive primetno duže i ređe pate od bolesti srca i krvnih sudova od ostalih učesnika istraživanja. Ovaj efekat je najizraženiji kod ljudi koji piju najmanje tri šoljice kafe dnevno – šansa za prevremenu smrt kod njih je smanjena za 7-12%, a verovatnoća smrti od bolesti srca i creva smanjena je za 22% i 59%.\nUzrok svih ovih pozitivnih pomaka, kao naučnici veruju, je taj da kafa menja rad jetre i imunog sistema, čineći ih aktivanijim i zdravijim. Sa druge strane, britanski biolozi ne isključuju mogućnost da se kafa možda jednostavno više sviđa ljudima sa zdravim organizmom, a oni to planiraju da provere ponovljenim posmatranjima ljudi i eksperimentima na životinjama.\n„U ovom trenutku još ne možemo dati jasnu preporuku o tome da li bi trebalo da se pije više ili manje kafe. Međutim, naši rezultati pokazuju da umereno konzumiranje kafe, oko tri šoljice dnevno, nije štetno po zdravlje čoveka, a moguće je i da ga poboljšava“, – zaključuje Gunter.\nPrevious Article Najmanji grad na svetu ima samo četiri stanovnika (VIDEO)\nNext Article 20 INTERESANTNIH ČINjENICA KOJE (MOŽDA) NISTE ZNALI O SRBIJI


Kurir protiv dnevnog lista “Alo” - Savet za štampu\nKurir protiv dnevnog lista “Alo”\nTekstovima “MINISTARKA PROTIV DRŽAVNE POLITIKE: Kori stala uz Milanovića”, “BEZ DLAKE NA JEZIKU Mrka: Toma je seks mašina” i “LIDER RADIKALA O PREDSEDNIKU NIKOLIĆU Šešelj: Kakva seks mašina, to je glupost”, objavljenim 26, 27. i 28. septembra 2015. godine, u onlajn izdanju, dnevni list “Alo” prekršio je tačku 1. Odeljka IX (Poštovanje autorstva) o obavezi medija i novinara da primenjuju važeće zakonodavstvo o zaštiti autorskih prava i da, kada dobiju dopuštenje za reprodukciju iz drugog izvora, to čine uz uvažavanje autora i uz navođenje izvora.\nNalaže se dnevnom listu „Alo” da ovu odluku Komisije objavi u svom onjaln izdanju najkasnije sedam dana od dana dostavljanja odluke.\nGlavni i odgovorni urednik “Kurira” Milan Lađević podneo je žalbu zbog toga što je “Blic”, kako je navedeno, neovlašće no preuzeo tekst iz tog lista. “Skrećemo pažnju da su svi tekstovi gotovo od reči do reči prepisani iz ‘Kurira, a da autor teksta nigde nije citiran. Svi tekstovi su preuzeti bez ovlašćenja, a skrećemo vam pažnju da su u pitanju autorski članci i intervjui, ekskluzivne informacije do kojih je ‘Kurir’ došao, a ne dnevni događaj čije je praćenje od opšteg značaja”, navedeno je, između ostalog, u žalbi.\nKomisija za žalbe je zaključila da tekstovi nisu doslovno “prekopirani”, već uglavnom prepričani, ali da nije dovoljno to što je “Alo” negde u sredini ili na kraju teksta naveo da je sagovornik izjavu dao “Kuriru”. “Alo” je morao da navede izvor, odnosno autora, kao i da od redakcije “Kurira” traži saglasnost za objavljivanje teksta. Komisija podseća da su mediji, po Kodeksu, dužni da poštuju važeće zakonodavstvo o zaštiti autorskih prava. Prema Zakonu o autorskim i srodnim pravima, bez dozvole autora i bez plaćanja autorske naknade mogu se koristiti dnevne informacije i vesti koje imaju prirodu novinskih izveštaja. U ovom slučaju, preuzeti tekstovi nisu ni vesti, ni izveštaji, već rubrike. Zbog toga je Komisija odlučila da je “Alo” prekršio odredbe Kodeksa novinara Srbije koje se odnose na poštovanje autorskih prava.


Usvojene izmjene Krivičnog zakona: Uvodi se kazna zatvora zbog širenja mržnje na internetu Visokoin.com\nVijeće ministara usvojilo je izmjene Krivičnog zakona kojim se uvode kazne od najmanje jedne godine za širenje mržnje na internetu. Osim toga izmjene zakona podrazumijevaju i kazne od 5 do 10 godina zatvora za one koji negiraju genocid i zločin protiv čovječnosti.\n“Ko putem javnih medija, novina, informatičkih sistema propagira nasilje ili mržnju biće sada kažnjen”, rekao je ministar pravde Josip Grubeša.\n“Ovim zakonom će se novčana kazna u zamjenu za dan zatvora povećati na 100KM, s tim sto osuđenici za terorizam, zločine protiv čovječnosti i genocid neće moći zamijeniti kaznu zatvora”, rekao je Josip Grubeša.\nOvim izmjenama će se osuđenicima do godinu dana zatvora omogućiti da uz pomoć elektronske narukvice van zatvora služe kaznu.\nIzmjene će stupiti na snagu ukoliko ih podrže oba doma parlamenta BiH


Potpisan memorandum o razumevanju između Republike Srbije i Međunarodne investicione Banke\nObjavljeno:29. oktobara 2021.\nMinistar finansija u Vladi Republike Srbije Siniša Mali i predsednik Upravnog odbora Međunarodne investicione banke Nikolaj Kosov potpisali su danas Memorandum o razumevanju između Republike Srbije i Međunarodne investicione banke.\nPotpisivanje ovog Memoranduma predstavlja jedan od koraka u pristupanju Republike Srbije Međunarodnoj investicionoj banci, jednoj od vodećih i najbolje ocenjenih međunarodnih finansijskih institucija koju čine devet zemalja sa prostora Evrope i Azije. Takođe, Međunarodna investiciona banka je jedina multilateralna razvojna banka sa centralom u Centralnoj i Istočnoj Evropi. Moody’s ocenjuje Međunarodnu investicionu banku sa ocenom A3 sa stabilnim izgledima, S&P ocenjuje sa A- sa stabilnim izgledima, Fitch sa ocenom A- sa stabilnim izgledima, dok ruska AKRA ocenjuje kao A, sa stabilnim izgledima.\nMeđunarodna investiciona banka je specijalizovana za srednjoročno i dugoročno finansiranje projekata, čiji je cilj podrška ekonomskom razvoju država članica, i pozitivnom društvenom, ekonomskom i ekološkom uticaju.\nNakon potpisivanja Memoranduma, ministar Mali rekao je da je današnje potpisivanje Memoranduma još jedan pokazatelj da je Republika Srbija postala poželjna investiciona destinacija i da je u svetu prepoznata atraktivnost domaćeg tržišta, a što će rezultirati prilivom novih investicija i boljim životom građana.\n“Članstvo naše zemlje u ovoj eminentnoj organizaciji predstavlja još jedan dokaz o želji naših međunarodnih partnera i prijatelja da Srbija bude deo međunarodnog finansijskog kluba, i time, ne samo da podstakne sopstveni ekonomski razvoj, već da bude i deo svetskih finansijskih tokova i odlučivanja”, rekao je Siniša Mali.\nPrema njegovim rečima, ovo je još jedan korak ka unapređenju i jačanju finansijskog sistema naše zemlje, u koju danas postoji poverenje u međunarodnom investicionom okruženju.\n„Setite se samo da su obveznice Republike Srbije zvanično uključene u J.P. Morgan indeks državnih obveznica zemalja u razvoju, što je potvrda vrednosti i kvaliteta srpskih obveznica na svetskom tržištu. J.P Morgan indeks prate svi veliki svetski investitori koji sada imaju Srbiju na radaru za potencijalna ulaganja“, rekao je Siniša Mali.\nOn se osvrnuo i na razvoj domaćeg tržišta kapitala, kao i na nedavno usvojenu Strategiju razvoja tržišta kapitala. Kako je istakao, jedan od glavnih ciljeva razvoja tržišta kapitala u Republici Srbiji je ubrzani rast BDP-a, jačanje domaće privrede i podizanje životnog standarda građana, kroz omogućavanje novih investicionih mogućnosti kako za domaće, tako i za strane investitore.\n“Ovo je prvi put da se donosi ovakva strategija, koja će doprineti ubrzanom razvoju tržišta kapitala, većoj ponudi finansijskih instrumenata i većem broju investicija, a što će pozitivno uticati na privredni rast naše zemlje. Stvoriće se nove mogućnosti za rast preduzeća, kako malih i srednjih, tako i velikih, čime se povećava i broj radnih mesta“, naveo je Siniša Mali.\nU ovom kontekstu, Siniša Mali je podsetio i da renomirane svetske agencije za ocenu kreditnog rejtinga prepoznaju da je Srbija danas stabilna ekonomija, sa stabilnim javnim finansijama.\n„Agencija za ocenu kreditnog rejtinga Fitch Ratings je u poslednjem izveštaju u septembru potvrdila kreditni rejting Republike Srbije BB+ i izglede za njegovo dalje povećanje procenila kao stabilne.Takođe, Standard and Poor΄s je potvrdio kreditni rejting Republike Srbije BB+ sa stabilnim izgledima za njegovo dalje povećanje, dok je Moody's u svom poslednjem izveštaju povećao kreditni rejting Srbije na Ba2 sa stabilnim izgledima za dalje povećanje“, naveo je ministar finansija.\nPrema rečima Siniše Malog, renomirane međunarodne rejting agencije su prepoznale napredak Srbije, koja je jedna od retkih zemalja u svetu koja je zadržala pozitivne rejting izglede uprkos šoku koji je izazvala pandemija korona virusa.\nMinistar Mali je podsetio i da je Srbija emitovala svoju prvu zelenu evroobveznicu u iznosu od jedne milijarde evra sa rokom dospeća od sedam godina i kuponskom stopom od 1,00%, najnižom do sada postignutom na međunarodnom tržištu. Istovremeno, sa emisijom zelene evroobveznice, emitovana je i petnaestogodišnja evroobveznica u iznosu od 750 miliona evra, sa godišnjom kuponskom stopom od 2,05%.\nTime je, prema rečima ministra finansija, napravljen još jedan presedan i emitovana je obveznica ročnosti 15 godina, čime je Srbija uspela da obezbedi finansiranje na međunarodnom finansijskom tržištu na najduži rok do sada.\n„Sve ovo su jasni pokazatelji jačine i otpornosti naših javnih finansija i naše ekonomije. Kada mnogo jače svetske privrede posustaju mi postižemo impresivne rezultate i stvaramo prostor za nove investicije, za nova radna mesta i bolji život građana Srbije“, zaključio je Siniša Mali.\nPredsednik Upravnog odbora Međunarodne investicione banke Nikolaj Kosov rekao je da će članstvo Srbije dati dodatni podsticaj bilateralnoj i multilateralnoj saradnji između država članica, povećavajući izglede za integracione inicijative.\n„Međunarodna investiciona banka je na putu da po prvi put u više od 50 godina postojanja dočeka potpuno novu zemlju akcionara. Širenje aktivnosti banke na Zapadni Balkan je u potpunosti u skladu sa pravcem koji Međunarodna investiciona banka aktivno prati proteklih godina. U ime svih u Međunarodnoj investicionoj banci, želim da izrazim zahvalnost Vladi Republike Srbije i Ministarstvu finansija, koji su svojim zalaganjem otvorili put za nesmetan, konstruktivan i plodotvoran dijalog koji je doveo do današnjeg potpisivanja“, rekao je Kosov.


„BIOMEGA" OSVAJA TRŽIŠTE MAKEDONIJE\nBujanovac - Metalska industrija AD Megal iz Bujanovca najavila je početak proizvodnje kotla na pelet „Biomega" koji će imati energetsku efikasnost od 90 procenata i moći će da zagreva prostor do 350 kvadratnih metara.\nDirektor ovog preduzeća Dragoljub Kostić potvrdio je da će cena ovog kotla na tržištu biti od 1.300 i 1.600 evra, u zavisnosti od energetske jačine.\n„Računam da ćemo prve količine našeg novog proizvoda, koji koristi italijansku elektroniku, isporučiti tržištu Makedonije, gde smo već dogovorili izvozni plasman naših drugih kotlova u količini od 2.000 komada, što je izvoz vredan preko milion evra“, rekao je Kostić.\nOn navodi da je, uz podršku Fonda za razvoj Srbije, obezbeđeno 300.000 evra za nabavku fiber lasera za sečenje lima, što će znatno poboljšati kvalitet izrade kotlova na čvrsto gorivo, što je i osnovna delatnost ovog preduzeća.\n„Zbog povećanog obima posla imamo stalno otvoreni konkurs za varioce i inženjere, jer nas do kraja godine očekuje realizacija ukupnog plana proizvodnje i plasmana oko 3.000 kotlova, što je konstantni rast proizvodnje,“ izjavio je direktor Megala.\nMegal zapošljava oko 140 radnika čija je prosečna zarada oko 35.000 dinara. Najveći deo kapitala je u vlasništvu malih akcionara, dok država raspolaže sa 33 odsto udela ovog najuspešnijeg preduzeća u bujanovačkoj opštini.


Holandija odredila po 20 hiljada eura odštete porodicama ubijenih Bošnjaka – Magazin Plus\nHome/Holandija odredila po 20 hiljada eura odštete porodicama ubijenih Bošnjaka\nHolandija odredila po 20 hiljada eura odštete porodicama ubijenih Bošnjaka\nMidhat Send an email 2014-04-11\nVlada Holandije je odredila visinu odštete koja bi trebala biti isplaćena porodicama Bošnjaka, ubijenih u Srebrenici 1995. godine, koja iznosi 20.000 eura u jedinačnom slučaju, a nakon spora dugog oko deceniju pokrenutog od strane Hasana Nuhanovića, bišeg prevodioca u holandskom bataljonu, javlja Anadolija.\nMinistarstvo odbrane Holandije saopćilo je da će holandske vlasti ukupno platiti 80.000 eura porodicama ubijenih, dok je njihov advokat rekao da su razočarani određenim iznosom novca.\nPravna borba Hasana Nuhanovića, čiju su porodicu holandski vojnici predali trupama Ratka Mladića u vrijeme dok je Nuhanović radio kao prevodilac u vojnoj bazi Holandije (Dutchbat) u okviru misije Ujedinjenih nacija, i članova porodice Rize Mustafića, koji je poginuo dok je radio kao električar, počela je 2002. godine.\nHolandija je optužena da nije branila Bošnjake tokom genocida u Srebrenici, a članovi porodica stradalih podigli su tužbe prije nekoliko godina, tražeći odštetu.\nNastavlja se suđenje u kojima su članovi Udruženja “Majke enklava Srebrenica i Žepa” optužili Holandiju u ime 8.000 žrtava.\nTrupe pod komandom Ratka Mladića, kojemu se pred Haškim tribunalom sudi za, između ostalog, genocid u Srebrenici i zločin protiv čovječnosti, ušle su u Srebrenicu 11. jula 1995. godine. Tokom samo nekoliko dana u tom gradu ubijeno je oko osam hiljada Bošnjaka.\nOd dividendi javnih preduzeća u federalni budžet samo 108 miliona\nU drugoj utakmici juniori reprezentacije BiH i Crne Gore remizirali


Energyobserver - SVET / ZARIF: AMERIČKE SNAGE PROVOCIRAJU NAŠE MORNARE U PERZIJSKOM ZALJEVU\nMinistar vanjskih poslova Irana Mohammad Javad Zarif kazao je kako snage američke mornarice u Perzijskom zaljevu provociraju Iran, javlja Anadolu Agency (AA).\nZarif je na Twitteru prokomentarisao naredbu predsjednika SAD-a Donalda Trumpa mornarici da gađa brodove iranskih snaga ukoliko budu uznemiravali američke snage.\nIranski ministar je podsjetio kako se među američkim vojnicima nalazi više od 5.000 zaraženih COVID-19.\n”Donald Trump bi trebao odgovoriti na njihove potrebe, a ne ulaziti u prijetnje koje potiču Saddamovi teroristi. Pored toga, SAD nema šta raditi na udaljenosti od sedam hiljada milja od kuće i provocirati naše mornare na našim obalama Perzijskog zaljeva”, napisao je Zarif.\nPeta flota pridružena američkoj mornarici saopćila je da je 11 glisera koji su pripadali Revolucionarnoj gardi 16. aprila opasnim približavanjem maltretiralo šest američkih brodova u Perzijskom zaljevu.\nSlučaj je 17. aprila prokomentarisao iranski ministar odbrane Amir Hatami.


PREDSTAVLJEN PROJEKAT "JAČANJE ULOGE DIJASPORE U EKONOMSKOM RAZVOJU BIH"\nBosanskohercegovačka dijaspora, koja godišnje šalje u Bosnu i Hercegovinu 1,75 milijardi eura, što čini 13,5 posto BDP-a Bosne i Hercegovine, dobro je integrirana u zemljama boravka te ima veliki potencijal, ali i želju da doprinese razvoju BiH.\nTim povodom USAID je danas u Sarajevu organizirao radni ručak s predstavnicima medija, sa željom da detaljnije predstavi projekt "Jačanje uloge dijaspore u ekonomskom razvoju BiH". Također, imali su na umu ulogu medija koja je ključna za kreiranje pozitivne atmosfere za privlačenje i motiviranje dijaspore da se odluče na investiranje u svoju domovinu.\nOvaj program podrške potencijalnim investitorima iz dijaspore, koji je započet u aprilu 2017. a trajat će do 2022. godine, implementira USAID. Cilj projekta, čiji ukupan budžet iznosi 5,2 miliona dolara, je da promovira, stimulira i podrži investicije iz dijaspore u BiH.\nŠef Misije USAID-a u BiH Peter Duffy naveo je da su proteklih nekoliko godina analize pokazale da postoji ogroman neiskorišten potencijal dijaspore, a koji može mnogo doprinijeti, ne samo u smislu investicija, već i na drugi način.\n- Jako je značajna i druga strana, a to je da dijaspora može da pokrene neke značajne ekonomske reforme - istakao je. Kako je rekao, od ovog projekta očekuju dovođenje većeg broja investicija u BiH, ali i poticanje dijaspore da bude malo aktivnija u smislu da bude glas koji će zagovarati više reformi.\nNaravno, dodao je, postojat će izvjesni izazovi kao što su korupcija i težak poslovni ambijent. Međutim, Duffy smatra da ne treba ignorirati ove izazove te da, zajednički, uz pomoć medija mogu potaknuti lakšu i bržu registraciju biznisa u BiH te na taj način pomoći dijaspori.\nŠef projekta "Jačanje uloge dijaspore u ekonomskom razvoju BiH" Sanjin Arifagić ukratko je predstavio projekt te naglasio da dijaspora može imati ključnu ulogu u razvoju BiH, ali da ih je sve teže nagovoriti na povratak u svoju domovinu.\nPojasnio je da kroz ovaj projekt imaju namjeru pružiti podršku 140 kompanija, što bi rezultiralo investicijama od najmanje 22 miliona dolara i kreiranjem najmanje 250 radnih mjesta.\nPodrška bi se ogledala u davanju finansijskih stimulansa u vidu nepovratnih grantova te tehničkoj i savjetodavnoj podršci. Prosječan grant iznosit će oko 30 do 35 hiljada eura, a kompanije koje mogu aplicirati ne smiju biti starije od pet godina, moraju biti registrirane u BiH te na neki način povezane sa dijasporom.\nIZVOR: Dnevni avaz, 16.08.2017.


VATIKAN NE PRIZNAJE KOSOVO! Predsednik Srbije Aleksandar Vučić sastao se danas u Vatikanu sa poglavarom Rimokatoličke crkve, papom Franjom\nPredsednik Srbije ~ Aleksandar Vučić sastao se danas u Vatikanu sa poglavarom Rimokatoličke crkve, papom Franjom sa kojim je razgovarao o bilateralnim odnosima, evrointegracijama Srbije, regionalnoj i međunarodnoj saradnji. Nešto pre 11 časova u Srbiju je stigla informacija da je počeo sastanak pape Franje i predsednika Srbije Aleksandra Vučića.\nTokom sastanka Vučić je naglasio da "saradnja između Republike Srbije i Rimokatoličke crkve je vrlo dobra i na izuzetno konstruktivnom nivou, uz obostrano uvažavanje. Srbija je dugoročno opredeljena da neguje i unapređuje odnose sa Svetom Stolicom – sa Njegovom svetošću papom Franciskom. "\nU razgovoru sa papom, Vučić je istakao i da odnose Srbije i Svete Stolice odlikuje podudarnost stavova po značajnim medjnarodnim pitanjima. Reč je, pre svega, o pitanju zaštite hrišćana i hrišćanskog nasleđa i unapređenju njihovih ljudskih prava.\nVučić je papi preneo da Srbija „izuzetno ceni principijelnu poziciju Svete Stolice po pitanju nepriznavanja jednostrano proglašene nezavisnosti Kosova, kao i razumevanja za poziciju Srbije utemeljenu na poštovanju međunarodnog prava“, naglasio je Vučić i zahvalio na konstruktivnom pristupu Vatikana po tom pitanju.\n„Srbija je čvrsto uverena da razgovori predstavljaju jedini put za rešavanje svih otvorenih pitanja, zbog čega smo se i nakon uvođenja taksi, uzdržali od recipročnih mera i bilo kakvih poteza, koji bi dodatno otežali postojeće stanje“, rekao je Vučić.\nOn je dodao da srpska strana „nastavlja konstruktivno zalaganje za pronalaženje održivog i kompromisnog rešenja za pitanje Kosova, isključivo putem dijaloga, dok prištinska strana, povlačenjem iracionalnih jednostranih poteza i konstantnim provokacijama, onemogućava bilo kakav dijalog i dogovor“.\nPredsednik Srbije je papi Franji preneo i „iskrenu zahvalnost“ zbog podrške koju Vatikan pruža evropskim integracijama Srbije.\n„Posebno cenimo zalaganje da se proces evrointegracija regiona Zapadnog Balkana u EU ubrza, a države članice ohrabre da pomognu i podrže taj proces“, rekao je Vučić dodajući da je članstvo u EU jedan od spoljnopolitičkih prioriteta Srbije.\nVučić je dodao da nedavne posete pape Zapadnom Balkanu „predstavljaju snažnu političku podršku čitavom regionu i pružaju važan doprinos jačanju dijaloga, duha humanosti i solidarnosti, kao i podršku u pogledu strateški značajnih političkih pitanja za čitav region“.


Ugostitelji za heroje - IndeksOnline.rs\nNaslovna Društvo Ugostitelji za heroje\nNOVI PAZAR – Uprkos otežavajućim okolnostima poslovanja, uzrokovanim pandemijom korona virusa, novopazarski ugostitelji inicirali su i pokrenuli akciju pod nazivom ”Obrok za heroje”. Trodnevnom akcijom biće obezbeđeno preko 600 obroka za medicinske radnike i pacijente novopazarske Opšete bolnice. Posredstvom humanitarnih organizacija ”Otvorena ruka” i ”Sevap”, kao i volonterske organizacije danas je u novopazarsku bolnicu stiglo 220 obroka.\n”Čast nam je što možemo da pomognemo svim građanima. Mi smo tako vaspitani i jednostavno ne možemo da dozvolimo da se neko muči. Ovo nije prvi put, a ni poslednji. Uvek ćemo se odazvati ovakvim akcijama”, izjavio je vlasnik firme ”Bonnino food” Fuad Bajrović.\nNovopazarski humanitarci i volonteri potrudili su se da obroci (pite i mantije) stignu do medicinskih heroja na prvoj liniji odbrane od korona virusa. Na pitanje ko su zaista heroji u borbi protiv korona virusa, korodinatorka Respiratornog centra Sanida Bačevac je rekla da taj epitet najviše zaslužuju pacijenti.\n”Mi pre svega smatramo da su naši pacijenti heroji zato što oni prolaze kroz jako tešku borbu, bore se za svoj život, brinu za svoje voljene koje su ostavili kući i smatramo da su oni veliki heroji, a da mi stojimo iza njih”, kazala je Bačevac.\nNovopazarski humanitarci i naredna dva dana biće na usluzi medicinskim herojima kada je u putanju obezbeđivanje i distribucija besplatnih obroka. Za sutra su planirani ćevapi, a prekosutra obroci iz mlečnih restorana.\nOvom akcijom Novopazarci su još jednom potvrdili duboko ukorenjene tradicionalne vrednosti ljudi sa ovih prostora. U korona periodu oni svakodnevno potvrđuju solidarnost i humanost na delu.


Imamo li novca: Da li će Rusija isporučiti Srbiji raketni sistem S-300? | Vestinet.rs\nPočetna TEMA DANA\tImamo li novca: Da li će Rusija isporučiti Srbiji raketni sistem S-300?\nRusija bi mogla da Srbiji isporuči protivraketni sistem S-300, ali od mnogo faktora zavisi da li će do nabavke doći, glavna je poruka posete Srbiji potpredsednika ruske vlade Dmitrija Rogozina.\nZvanični Beograd izrazio je želju da nabavi ovaj odbrambeni sistem, „da nam se više nikad ne bi ponovila 1999. godina“, ali je ključno pitanje ima li Srbija novca za S-300.\nAleksandar RadićLjubodrag StojadinovićMiroslav Lazanskinaoružanjeraketni sistemRusijaS-300SRBIJA\nZORANA MIHAJLOVIĆ „IZLAZI NA CRTU“: „Rogozin da vodi računa o svojoj državi“!


Potencijal ženskog preduzetništva ogroman i nedovoljno iskorišćen | MINA\nNaslovnicaMINA BusinessPotencijal ženskog preduzetništva ogroman i nedovoljno iskorišćen\nPotencijal ženskog preduzetništva ogroman i nedovoljno iskorišćen\nPodgorica, (MINA-BUSINESS) – Potencijal ženskog preduzetništva u Crnoj Gori je i dalje ogroman i nedovoljno iskorišćen, dok ekonomsko osnaživanje žena ima izvanredan rezultat na porast privrednih parametara i konsolidaciju prosperitetskih ekonomija, ocijenjeno je na konferenciji Investiciono-razvojnog fonda (IRF).\nIzvršna direktorica IRF-a, Irena Radović, je na prvoj Nacionalnoj konferenciji pod nazivom Ekonomsko osnaživanje žena u Crnoj Gori – Smanjenje rodnog jaza za inkluzivni postpandemijski oporavak, kazala da je ženama koje imaju volje i snage da pokrenu sopstveni biznis važno pružiti mogućnost.\n„Ekonomsko osnaživanje žena ima izvanredne rezultate na porast ekonomskih parametara i konsolidaciju prosperitetskih ekonomija“, rekla je Radović na panelu o uklanjanju barijera za ekonomsko osnaživanje žena i promovisanju finansijske inkluzije žena u Crnoj Gori.\nOna je rekla da su crnogorsko društvo, region, a i druge države, zarobljeni u stereotipima, i da je način na koji se odgajaju djevojčice takav da uvijek ustupaju mjesto drugima i da se ne bore dovoljno za sebe.\n„Biti borbena, hrabra, odvažna žena, čak i epitet ambiziozna u našoj sredini, ne nosi pozitivnu konotaciju i to se mora mijenjati“, poručila je Radović.\nOne je rekla da jedino onda kada žene budu ekonomski osnažene, biće snažne da djeluju i na svim ostalim segmentima.\n„U tim okolnostima nećemo imati kolegijum predsjednika Skupštine gdje nema nijedne žene, nećemo imati situaciju gdje nikada u istoriji Crne Gore žena nije bila ni ministar finansija, ni guverner Centralne banke, ni predjednik Vlade, ni predsjednik skupštnskog Odbora za ekonomiju“, rekla je Radović.\nOna je navela da kada je došla prvi dan na posao u IRF, na sastanku sa menadžmentom nije bilo žena, a danas u toj instituciji postoji 50 odsto žena na nivou top menadžmenta, 50 odsto žena na nivou middle menadžmenta i 53 odsto je zaposlenih žena u Fondu.\n„IRF je nakon godine poslovanja u takvom formatu ostvario najbolji poslovni rezultat“, saopštila je Radović.\nKonferenciju je organizovao IRF u saradnji sa skupštinskim odborima za rodnu ravnopravnost i za ekonomiju, finansije i budžet, u okviru kampanje Ona pokreće biznis.\nPredsjednica Privredne komore (PKCG), Nina Drakić, kazala je da ta institucija kontinuirano radi na afirmaciji i promociji ženskog preduzetništva.\n„Potencijal je i dalje ogroman i nedovoljno iskorišćen o čemu, između ostalog, svjedoče podaci o broju kompanija koje su u vlasništvu žena“, rekla je Drakić.\nOna je podsjetila da je Komora formirala Koordinacioni odbor za žensko preduzetništvo, čiji je zadatak da identifikuje barijere sa kojma se žene suočavaju.\nKomora je, kako je dodala, aktivno uključena i u kreiranje strateških dokumenata, a realizovala je i brojne projekte koji se tiču ženskog preduzetništva i osnaživanja žena.\nPredsjednica Odbora za rodnu ravnopravnost u Skupštini, Božena Jelušić, kazala je da je ekonomija Crne Gore značajno počivala na ženskom radu, ali je taj rad bio nedostojanstven i „bio je rad savijanja i rad ropstva“.\n„Nijedan muškarac nema sistemsku namjeru da tlači ženu, ali patrijarhat je sistem moći, on prožima sve – od porodice, posla, zdravlja i obuka“, rekla je Jelušić.\nOna smatra da je najvažnije promijeniti okamenjene rodne uloge, po kojima određeni poslovi ekskluzivno pripadaju muškarcima, a drugi ženama.\n„Činjenica je da se u Crnoj Gori preko 42 odsto žena bavi neplaćenim radom. Taj rad nema svoju ekonomsku valorizaciju, pa je briga o domaćinstvu, starima i djeci i natalitetu, pala gotovo primarno na ženska leđa“, poručila je Jelušić.\nOna smatra da je u Crnoj Gori vrlo važno da se drugačije raspoređuju dva najvažnija indikatora nejednakosti – pristup novcu i pristup moći.\n„Tu mi najviše zaostajemo u odnosu na svijet“, dodala je Jelušić.\nPrema njenim riječima, na parlamentu je ključna odgovornost da popravlja jaz u zoni moći, od kojeg počinje i neki kompletniji oporavak.\nPredsjednik skupštinskog Odbora za ekonomiju, finansije i budžet, Vladimir Joković, je kazao da su žene mnogo odgovornije, radnije, pendantnije i istrajnije u namjerama i odgovornosti kada im se povjeri zadatak ili pruži neki položaj ili funkcija.\nOn je rekao da slobode bez ekonomske slobode nema.\n„Ako su žene ekonomski nezavisne, onda su one potpuno slobodne“, tvrdi Joković.\nOn se osvrnuo na ideju koja se pominje u javnosti, da bi trebalo formirati žensku vladu.\n„Kod mene je ta ideja naišla na oduševljenje. Ja bih je automatski podržao i vjerujem da bi bila uspješnija od svih onih koje su do sada bile. To bi bio prvi potpuni preobražaj i pomirenje Crne Gore. S obzirom na to koliko manje žena je optuženo za kriminal, korupciju, nepotizam i utaju poreza, moramo osnaživati žene da budu u potpunosti ravnopravne s muškarcima, kada je biznis u pitanju“, poručio je Joković.\nNa konferenciji je predstavljena Akciona agenda o integraciji ekonomskog osnaživanja žena u Crnoj Gori, koja je usmjerena na podsticanje i ubrzanje inkluzivnog ekonomskog oporavka i razvoj, realizacijom konkretnih i mjerljivih aktivnosti kojima se ukljanjaju barijere i kreira podsticajan ambijent za ostvarivanje punog ekonomskog potencijala žena.\nOn je na pitanje da li smatra da će mjera koju predviđa Agenda, da u odborima velikih državnih preduzeća bude minimum 30 odsto žena do 2025. godine, a minimum 40 odsto do 2030, biti prihvaćena u Skupštini, odgovorio da vjeruje da neće biti nijednog poslanika koji taj predlog neće podržati.\n„Lično bih se založio da to odmah bude 40 odsto“, rekao je Joković.\nU sklopu konferencije je održan i drugi panel, na temu značaja rodne ravnopravnosti za ekonomski razvoj.\nŠefica Delegacije EU u Crnoj Gori, Oana Kristina Popa, je rekla da je ključna ideja da se promijeni tkivo društva, i da, ako se to ne desi, ne mogu postojati jednake plate za jednaki rad.\n„Treba pričati o tome i uključivati rodne stvari u sve aspekte javnih politika“, rekla je Popa.\nKada je u pitanju podrška EU, ona je navela da postoji IPA instrument koji pomaže Crnoj Gori kada su u pitanju programi iz rodne ravnopravnosti.\nAmbasador Francuske u Crnoj Gori, Christian Thimonier, je saopštio da podržava inicijativu IRF-a, jer su čak neki predstavnici te institucije dali i ličnu podršku osnaživanju žena na samom terenu, a to je, kako je rekao, najznačajnije.\nOn je kazao da se, za početak, moramo boriti protiv stereotipa u školama, a možda i u porodicama.\n„Majke su te koje podižu sinove i žene imaju veliki zadatak da pokušaju da ukinu određene predrasude“, dodao je Thimonier.\nOn smatra i da treba obezbijediti da žene napreduju u kompanijama i dostignu visoke pozicije.\n„Molim žene da ne imitraju muškarce, to je nešto čega sam se uvijek plašio. Vjerujem u feminističku diplomatiju“, poručio je Thimonier.\nAmbasadorka Velike Britanije u Crnoj Gori, Karen Maddocks, osvrnula se na situaciju u toj zemlji kada je u pitanju rodna ravnopravnost i ekonomsko osnaživanje žena.\nOna je rekla da u toj državi postoji Zakon o jednakosti, kojim je uvedena obaveza izvještavanja u razlkama u zaradama između muškaraca i žena.\nMaddocks se osvrnula i na roditeljsko odsustvo i navela da pojedini poslodavci možda ne žele da zapošljavaju žene, jer znaju da će uzeti šest mjeseci slobodno nakon rođenja djeteta.\n„U Crnoj Gori je postalo prilično normalno da postavite pitanje na intervjuu za posao da li žena planira porodicu i da uzme rodteljsko odsustvo“, kazala je Maddocks.\nAmbasadorka Sjedinjenih Američkh Država (SAD) u Crnoj Gori, Judy Rising Reinke, kazala je da danas svi imaju zadatak da pokažu da borba i potreba za osnaživanjem žena nije okončana, iako u nekim slučajevima nije ni počela.\n„Dio mog strateškog plana je partnerstvo sa Crnom Gorom, u ime SAD-a, u prevazilaženju tog rodnog jaza“, rekla je Rising Reinke.\nNa konferenciji su takođe dodijeljene nagrade po osnovu javnog poziva IRF-a za najbolje investicione projekte za žene u biznisu.\nTreća nagrada i iznos od po tri hiljade EUR pripala je preduzeću Areateam iz Podgorice, vlasnice Renate Brajović, i podgoričkoj kompaniji Elite Studio Nella, čija je izvršna direktorica Danijela Matanović.\nDrugu nagradu i pet hiljada EUR dobilo je preduzeće Sabbia Rossa iz Podgorice, čija je izvršna direktorica Snežana Milović.\nPrva nagrada i iznos od sedam hiljada EUR otišla je na sjever i to u Plav. Nagradu je dobilo preduzeće 3 Vuka, vlasnice Jasne Radenović.


Republika Srpska ostaje privržena vojnoj neutralnosti – mojKontakt portal – Radio Televizija Kontakt\nRepublika Srpska ostaje privržena vojnoj neutralnosti\nSrpski član i predsjedavajući Predsjedništva BiH Milorad Dodik izjavio je danas da Republika Srpska ostaje privržena vojnoj neutralnosti i onome što je Narodna skupština donijela.\nMi smo imali hrabrosti da tu deklaraciju donesu, i mi zvaničnici iz Republike Srpske potpuno usklađeno djelujemo upravo na toj deklaraciji Narodne skupštine – rekao je Dodik u Bijeljini, odgovarajući na pitanje o stavu ministra odbrane BiH Sifeta Podžića da je BiH u Akcionom planu za članstvo u NATO, “što je posljednja stepenica za punopravno članstvo”.\nDodik je istakao da postoji deklaracija NATO sa posljednjeg samita u kojoj se kaže da su Gruzija, Ukrajina i neke druge zemlje u procesu integracije sa NATO, a da je BiH u procesu saradnje, a ne integracija.\n– Ako BiH može da uđe, ili Federacija BiH u NATO, neka uđe sutra pa da vidimo kako će bez nas- rekao je Dodik.\nOn je poručio da se prestane već jednom sa takvim tezama, jer “nema NATO”.\n– Ako oni misle da mogu da idu u NATO, neka dođe na odlučivanje pa ćete vidjeti da od toga nema ništa. Mi ostajemo privrženi vojnoj neutralnosti i onome što je Narodna skupština donijela – naglasio je Dodik.\nPrema njegovim riječima, oni za potrebe svoje javnosti pričaju jednu priču, a postoji papir koji kaže da se članstvo u NATO ne prejudicira.\n– Znači ne radi se ništa sa tim ciljem. To je prevod, bukvalan prevod. A ono što oni govore, ja razumijem da oni to hoće pa neka idu ako mogu da idu, mi nećemo – rekao je Dodik, javlja Srna.\nNa svijetu milijarda pušača, raste zabrinutosti zbog elektronskih cigareta\nGacko: Mještani i vatrogasci odbili vatru od kuća\nU Srbiji 60 zaraženih


Korona virus: Indijski soj uskoro i u Srbiji – upozoravaju stručnjaci, ceo svet zabrinut – RTVM info\nDok se u Srbiji epidemiološka situacija popravlja, a sve je manje novih slučajeva zaraženih i preminulih, u glavnom gradu Rusije je drugi dan zaredom zabeležen rekordan dnevni broj zaraženih od početka pandemije – 9.056.\n„Treba znati da se delta soj širi oko 50 odsto brže nego britanski, tako da sve te stvari idu u prilog tome da će broj zaraženih rasti”, upozorava Rihtman.\nU ovoj zemlji je zabeležen najveći broj novih dnevnih slučajev azaraze u poslednja četiri meseca – 17.900 – što je ovo je maksimum od početka februara ove godine.\nU Moskvi je situacija najlošija – u glavnom gradu je registrovano 9.120 hiljada novih slučajeva – rekordan broj za čitav period pandemije.\nMerkel je rekla da Nemačka trenutno ima veoma malo novih infekcija, ali da bi „agresivni” delta soj mogao da dovede do skoka tog broja.\n„Iako postoji osećaj da je sve gotovo, na primeru Lisabona vidi se da stvari mogu brzo da se promene”, rekla je Merkel.\n„Nemamo dovoljno vremena da bismo ih iskoristili, pa smo ih odbili”, rekla je.\nCategories:\tCovid19 - BBC\t/ by Rtvm2020 20. June 2021.\n„Improvizovani Egzit (muzički festival) na autoputu kod Studentskog grada", tako stanar Bloka 37 na Novom Beogradu Nenad Trimčev...


TEŠKA GRUPA: Orlići u grupi sa Francuskom i Ukrajinom - SPORTSKI ŽURNAL\n28 januar, 2021 3\nKvalifikacije za EP u Gruziji i Rumuniji 2023. godine počinju u martu 2021. godine, a završavaju se u junu 2022.\nMlada fudbalska reprezenatcije Srbije u kvalifikacijama za Evropsko prvenstvo 2023. godine igraće grupi H sa Francuskom, Ukrajinom, Severnom Makedonijom, Farskim ostrvima i Jermenijom, odluučeno je danas žrebom u Nionu.\nDirektan plasman na Evropkso prvenstvo obezbediće prvoplasirane selekcije i jedna najbolja drugoplasirana reprezentacija.\nOstalih osam drugoplasiranih selekcija igraju baraž u septembru 2022. godine, od kojih će još četiri selekcije izboriti odlazak na EP u Rumuniji i Gruziji.\nBubalo · 28 januar, 2021 16:06\nBorićemo se za drugo mesto s Ukrajinom.\nljubo · 29 januar, 2021 09:58\nborba sa s;.makedonijom za 3 mesto\nRanko · 29 januar, 2021 16:25\nAko stručnjak stolica ostane selektor sigurno osvajamo jedno od prva 2 mesta... ali otpozadi!


Prva nagrada autoru fotografije „Uhvaćen ritam ljeta“ | Palelive.com\nPočetna Regija Zvornik Prva nagrada autoru fotografije „Uhvaćen ritam ljeta“\nPrva nagrada autoru fotografije „Uhvaćen ritam ljeta“\nZVORNIK – Zvorničanin Stanislav Tomić je sa fotografijom „Uhvaćen ritam ljeta“ osvojio prvo mjesto na konkursu lokalne Turističke organizacije za najbolju turističku fotografiju ovog grada.\nPredstavnik Turističke organizacije Zvornik Ivana Đokić-Milanović rekla je novinarima da fotografija prikazuje ljude različite starosne dobi koji uživaju u čarima rijeke Drine, dok je u pozadini grad i most Kralja Aleksandra Prvog Karađorđevića, koji je jedan od prepoznatljivih simbola Zvornika.\nDrugo mjesto pripalo je Borisu Pepiću za fotografiju „Gosti iz inostranstva“, koja prikazuje turiste iz NJemačke koji su se boraveći u Zvorniku zabavili koristeći jedan od sportskih terena na obali rijeke Drine.\n„Obje fotografije su vesele, pune pokrete, zadovoljnih lica i na neki način šalju poziv i drugima da uživaju na isti način u našem gradu“, rekla je Milanovićeva i dodala da fotografije u potpunosti odslikavaju temu konkursa, prikazujući radost ljeta na različite načine.\nAutor najbolje fotografije nagrađen je sa 200 KM, a drugoplasirani sa 150 KM, dok je Turistička organizacija stekla pravo da fotografije koristi u sve promotivne aktivnosti koje će se sprovoditi u narednom periodu.\nKonkurs o temi „Uhvati ritam ljeta“ trajao je od 1. avgusta do 21. septembra.\nUhaćen ritam ljeta\nPrethodni članakPrivući italijanske turiste\nNaredni članakZa crkvu u slavu jošaničkih mučenika prilozi sa svih strana


Džakula: Ekonomski je najbolje da stopa PDV-a u BiH ostane 17 posto – Visoko.ba\nDirektor Uprave za indirektno/neizravno oporezivanje (UINO) Bosne i Hercegovine Miro Džakula izjavio je danas da u toj instituciji smatraju da je za BiH ekonomski najbolja opcija da stopa poreza na dodanu vrijednost (PDV) ostane 17 posto”U Prednacrtu zakona o PDV-u, koji je pripremio UINO, definirana je jedinstvena stopa od 17 posto, kao i u trenutno važećem zakonu. UINO je ponudio takvo rješenje, a na Parlamentu BiH je da eventualno vrši izmjene zakona”, rekao je Džakula u izjavi novinarima u Banjoj Luci.\n– Stopa PDV-a ostaje 17 odsto\n– Uvodi se obavezna Evidenciona prijava (ED) i za lica koja nisu PDV obveznici\nBANJALUKA – Porez na dodatu vrijednost (PDV) u BiH ostaje 17 odsto, ali se u sistem plaćanja PDV-a uvode organi javne uprave, udruženja, fondacije, ustanove i druga pravna lica koja nisu poreski obveznici, a koji će plaćati PDV na primljene usluge od strane onih koji u BiH nemaju sjedište ili poslovnu jedinicu, otkriva portal CAPITAL.\nU Prednacrtu Zakona o PDV-u, koji je danas razmatrao Upravni odbor Uprave za indirektno oporezivanje (UIO) BiH, a koji je u posjedu CAPITAL-a, navedeno je da je osnovni razlog za donošenje zakona potpuno usklađivanje i harmonizacija sa propisima Evropske unije.\n“Prednacrt zakona o PDV, koji je pripremila UIO radi usklađivanja sa evropskim direktivama, dobio je danas podršku Upravnog odbora nakon čega će u daljoj proceduri biti kreiran nacrt ovog zakona i upućen u proceduru usvajanja”, saopšteno je nakon današnje sjednice UO UIO.\n← Općina Visoko: Novogodišnji poklon – 400 karata za „Bosanski lonac“\nSmailbegović: Povećanje cijene struje za privredu FBiH od 2 do 5 posto →\nBrošura o osnovnima pravima radnika za vrijeme pandemije


"Edijev hatišerif": Srpsko - albanski plan za nezavisno Kosovo - Balkanska\n“Ako je mala korekcija granice cena za konačni mirovni sporazum, onda će to morati da bude prihvatljivo”, rekao je Tači ovih dana tokom posete Sjedinjenim američkim državama i ponovio da su jezero Gazivode, Mitrovica i Trepča resursi o kojima se ne pregovara.\nOva Tačijeva izjava je skoro istovremeno data u trenutku kad je po društvenim mrežama puštena vest o postojanju dokumenta, u kome se detaljno navodi plan “razgraničenja” i uslovi pod kojima će Srbija priznati Kosovo. O tome je Obaveštajac pisao u tekstu “DOKUMENT u kome se detaljno navodi pod kojim uslovima i na koji način će Srbija priznati Kosovo?”\nU tom dokumentu je spomenuto na šta bi navodno Srbija pristala a da za uzvrat prizna Kosovo ili za početak ne ometa dobijenje stolice u UN:\n2. Granica se nalazi u blizini Bilića\n9. Srpske crkve postaju nezavisne poput Hilandara\n16. Ugovor o prijateljstvu Kosova i Srbije biće potpisan u Vašingtonu u roku od 6. meseci.\nObaveštajac je došao do informacija da ovaj “dokument” nije tek tako procureo u javnost, već je namerno pušten zajedničkim delovanjem albanskih i srpskih tajnih službi.\nNaime, radi se o ubrzanom pripremanju javnosti za ono što se očekuje u narednih nekoliko meseci, a to je priznavanje Kosova od strane Srbije.\nPo informacijama do kojih je došao Obaveštajac, spomenuti “dokument” je manje više tačan i usaglašen sa srpskim vlastima, a dogovoren je i isplaniran na sastanku Edija Rame sa svim relevantnim političarima na Kosovu, počevši od Hašima Tačija, Ramuša Haradinaja, Bedžeta Pacolija pa na dalje.\nSastanak je održan u kući Edija Rame u Tirani, neposredno pred Putinov dolazak u Srbiju.\nSastanak u porodičnoj kući premijera Albanije Edi Rame, Foto: Privatna arhiva\nTvorac samog plana je Edi Rama koji se preko posrednika prethodno konsultovao sa predsednikom Srbije i u međunarodnim krugovima se njegov plan se šaljivo naziva “Edijev hatišerif”.\nPlan je potom obaveštajnim kanalima dostavljen Aleksandru Vučiću na konačno usaglašavanje. Vučić je “Edijev hatišerif” predstavio predsedniku Putinu prilikom njegove posete i tražio saglasnost i podršku za sprovođenje istog. Vladimir Putin nije u tom trenutku izneo svoj stav, niti ga je izneo do dan danas ali je bilo jasno da je od tad Rusija digla ruke od Srbije kao političkog partnera na Balkanu, preko koga je mogla da utiče, ucenjuje i ostvaruje neke svoje interese na međunarodnoj političkoj sceni, te su sve njene diplomatske aktivnosti u regionu na dalje usmerene na Republiku Srpsku i Milorada Dodika, a ekonomske na Hrvatsku i predsednicu Kolindu Grabar Kitarević.\nPošto je izostao Putinov odgovor, dogovorom albanskih i srpskih delova tajnih službi krenulo se u pripremanje albanske javnosti na Kosovu na neke ustupke Beogradu, i prvenstveno pripremanje javnosti u Srbiji kako bi se što lakše progutao definitivni odlazak Kosova.\nU te aktivnosti uključeni su, i krenuće ovih dana sa konkretnom akcijom ispiranja mozga i veličanja ovog plana mnogi režimski i veći deo opoziciono nastrojenih medija, kojima raznoraznim kanalima trenutno pristiže novac iz Prištine, Tirane i Ciriha.\nZorana Mihajlović je otputovala za London kako bi Britanija aminovala spomenuti plan, Aleksandar Vučić kreće sa kampanjom špartanja po Srbiji kako bi do besvesti hvalio samog sebe i usput proturio po koju činjenicu iz spomenutog dokumenta, koja će biti predstavljena kao veliki uspeh za Srbiju.\nOčekuje se dolazak Makrona a verovatno i Angele Merkel neposredno pred izbore, kako bi posavetovali građane Srbije kome treba da daju svoj glas.\nNajveći deo opozicije će ili nemušto gledati šta se dešava, čekajući da Vučić odradi prljavi posao i skine taj teret sa njihovih leđa ili će otvoreno podržati “Edijev hatišerif” pozivajući se na realnost, budućnost i Evropsku uniju a i demonstracije pod nazivom “1 od 5 miliona” lagano će oslabiti pošto više neće biti potrebno vršenje pritiska na Vučića, a građani koji su čistim srcem učestvovali u protestima, biće po ko zna koji put nasamareni.\nOno što se nekad nazivalo “patriotska” opozicija i što bi eventualno nekim većim protestima moglo da zasmeta Vučiću i “Edijevom planu”u Srbiji ne postoji.\nNajpre je pokušaj stvaranja neke veće patriotske grupacije rasturio nekadašnji estradni menadžer Saša Mirković, a onda je napravljena organizacija pod nazivom “Centar”, okupljena oko nekad poštovanog i cenjenog političara Velje Ilića. Oko njega se okupilo sve loše što je moglo da se nađe u mulju srpske političke scene, predvođeni odbačenim Vučićevim što saradnicima što pudlicama.\nI u tu skupinu je prste umešao spomenuti Mirković, koji novcem dobijenim od Ramuša Haradinaja finansira kako neke od novih saradnika Velimira Ilića, tako i bezbroj svojih portala kojima lažno podržava i Veljin pokret i ostalu opoziciju, čekajući pravi trenutak kad će i njih da razbije ili bar da ih što više oblati, kupujući time svoju slobodu od Vučića.\nMnogi od starih i vernih saradnika Velimira Ilića jednostavno ne mogu da shvate šta se događa sa Ilićem i kako je dopustio da postane igračka u rukama kvazipolitičkog ološa i neuravnoteženih osoba.\nOvakvom prljavom igrom su i Haradinaj i Tači i Vučić i Brnabić postali bezbedni što se tiče neke ozbiljnije reakcije patriotskog dela javnosti prilikom priznavanja Kosova jer neće postojati ni jedna relevantna politička snaga koja bi mogla da eventualno organizuje neki ozbiljniji protest.\nI tako su se Albanci još jednom pokazalio kao zrela nacija a njihovi političari kao zreli ljudi, koji su radi višeg cilja spremni da ostave sve svoje nesuglasice i svađe po strani, i da zajednički rade za korist svog naroda i svoje države.\nNeka se pripremi… Republika Srpska.\nTags: ALEKSANDAR VUČIĆ, EDI RAMA, EDIJEV HATIŠERIF, HAŠIM TAČI, KOSOVO, RAMUŠ HARADINAJ, SPORAZUM\nMakedonija i NATO: Potpisivanje sporazuma o pridruživanju\nNenad Ilić – Otac u dva smisla


G20 želi da velike kompanije plaćaju veći porez\nVelike multinacionalne kompanije koje veći deo poreza plaćaju u zemljama gde je to za njih najpovoljnije, možda više neće moći tako lako da izbegavaju svoje obaveze jer su vodeće svetske privrede rešene da tome stanu na put.\nOrganizacija za ekonomsku saradnju i razvoj (OECD) u petak je objavila da su se ministri finansija Grupe 20, koju čini 20 industrijski najrazvijenijih zemalja, dogovorili na sastanku u Moskvi o novom planu ubiranja poreza.\nTaj plan koncipiran je u 15 tačaka i trebalo bi da stane na put kompanijama koje svoje poreze plaćaju u drugim državama. Ukoliko mere budu prihvaćene, biće sprovedene u naredne dve godine.\nPosebna ciljna grupa novih mera je takozvana "digitalizovana privreda", odnosno kompanije koje zarađuju međunarodnom trgovinom koju je nekada teško pratiti.\nKompanije poput Gugla, Amazona i Fejsbuka naći će se tako na udaru poreskih vlasti. Ministri insistiraju da plan nije usmeren na gušenje poslovnih aktivnosti, već na uvođenje transparentnijeg poslovanja i plaćanja poreza.


Rusija šalje posmatrače za referendum u Srbiji\nPredsednik Skupštine Ivica Dačić i ruski ambasador Aleksandar Bocan-Harčenko 31. jula 2021. godine, arhivska fotografija\nTri senatora Federalne skupštine Rusije učestvovaće kao posmatrači na referendumu o promeni Ustava Srbije, 16. januara, saopšteno je posle sastanka predsednika Skupštine Srbije Ivice Dačića i ambasadora Rusije Aleksandra Bocan-Harčenka.\nKakao je saopšteno is Skuštine Srbije u petak, 14. januara, Dačić i Bocan-Harčenko razgovarali su u Beogradu o nastavku saradnje dva parlamenta i uzvratnoj poseti predsednika Državne dume Federalne skupštine Rusije Vječeslava Volodina Srbiji.\nU Srbiji se u nedelju, 16. januara, održava referendum o promeni Ustava u oblasti pravosuđa, kako bi se srpsko zakonodavstvo uskladilo sa evropskim u procesu pristupanja Srbije Evropskoj uniji.\nDelegacija Skupštine Srbije slala je svoje posmatrače na izbore u Ruskoj federaciji 17. do 19. septembra 2021. godine.\nTada je Organizacija za evropsku bezbednost i stabilnost (OEBS) saopštila je da neće moći da pošalje posmatrače za predstojeće izbore u Dumu zbog ograničenja koja su vlasti Ruske Federacije uvele o broju posmatrača izbora.\nSrpski predsednik Aleksandar Vučić poslednji put bio je u poseti rukom predsedniku Vladimiru Putinu u novembru prošle godine, da pregovora cenu gasa koji Srbija uvozi iz te zemlje.\nSrbija se često nalazi na meti kritika sa zapada zbog svog odnosa sa Rusijom, zbog toga što kao zemlja kandidat za članstvo u Evropsku uniju (EU) još uvek nije uskladila svoju spoljnu politiku sa evropskom.


Hadžiomerović: Bošnjaci će biti ravnopravno zastupljeni u Pravobranilaštvu RS\nNa zajedničkoj komisiji Narodne skupštine i Vijeća naroda Republike Srpske (RS) prihvaćen je amandaman kojim će biti osigurana proporcionalna nacionala zastupljenost zaposlenih u Pravobranilaštvu RS.\nBošnjački klub u Vijeću naroda je 22. decembra prošle godine pokrenuo pitanje zaštite vitalnog nacionalnog interesa bošnjačkog naroda na Zakon o pravobranilaštvu RS, uz zahtjev da se u ovom zakonu definiše koliko Bošnjaka treba da bude u strukturi zaposlenih u Pravobranilaštvu RS.\nŠef Kluba Bošnjaka Mujo Hadžiomerović rekao je novinarima da je prihvaćen njihov amandman koji je precizirao normu o nacionalnoj zastupljenošću, koja je identična onoj u zakonu o pravobranilaštvu na nivou BiH i odlukom Vlade Federacije BiH.\n– Sada je ova norma o ravopravnoj nacionalnoj zastupljenosti ista u oba entiteta i na držvnom nivou BiH – rekao je Hadžiomerović ističući da, istina, postoje problemi u zapošljavanju Bošnjaka u RS i kada postoje norme koje definiraju proporcionalnu zastupljenost.\nIpak, dodao je, svi oni koji traže posao imat će osnova da traže svoja prava kada je u pitanju nacionalna zastupljenost.\nS druge strane, delegat u Klubu Srba u Vijeću naroda RS Pero Petrović rekao je da nije prihvaćen amandman koji je predložio bošnjački klub, već je na Zajedničkoj komisiji usaglašen novi amandman, kao vid kompromisa.\n– Zadovoljan sam što su Bošnjaci prihvatili našu primjedbu, da su ranije podnijeli amandman na pogrešan član zakona o Pravobranilaštvu RS i danas je usuglašen amandman na drugi član zakona – naveo je Petrović.\nTvrdi da danas usvojeni amandman ne podriva vitalni nacionalni interes srpskog naroda u RS.\nOvo je, kaže, drugi put da je u ovom mandatu Vijeća naroda RS postignuta suglasnost o nekom od zakona na koji je Klub Bošnjaka prethodno stavio veto.\nZakon o Pravobranilaštvu RS usvojen je u Narodnoj skupštini RS 13. decembra 2017. i nakon što je danas usaglašen amandman, može stupiti na snagu.


Vesti online / Vesti / Svet / Tramp o ruskom hakovanju: Za sve su krivi kompjuteri\nNovoizabrani američki predsednik Donald Tramp izrazio je žaljenje zbog komplikacija koje donosi "doba kompjutera", a time je odgovorio na pitanja novinara vezana za navode o ruskom hakovanju predsedničkih izbora u SAD.\nDonald Tramp okrivljuje kompjutere za komplikovanje života ljudi u 21. veku\nUpitan sta misli o mogućim američkim sankcijama protiv Moskve zbog optužbi za hakovanje, Tramp je odgovorio: "Mislim da treba da nastavimo sa našim životima", a potom je govorio o uticaju kompjuterske tehnologije, prenosi danas AFP.\nOn je novinarima u Mar-a-Lagu na Floridi, gde se odmara u svojoj kući, u sredu rekao da su "kompjuteri znatno iskomplikovali živote ljudi".\n- Čitavo kompjutersko doba je dovelo do toga da niko ne zna tačno šta se dešava. Imamo brzinu, imamo mnogo drugih stvari, ali nisam siguran da imamo vrstu bezbednosti kakva nam je potrebna - istakao je Tramp.\nNovoizabrani predsednik SAD šokirao je američki establišment osporivši ocene obaveštajnih službi da je ruski predsednik Vladimir Putin pokušao ne samo da utiče na izbore održane 8. novembra, već da je to činio protiv Trampove protivnice Hilari Klinton, podseća francuska agencija.\nOčekuje se da administracija odlazećeg američkog predsednika Baraka Obame danas objavi niz mera protiv Moskve nakon optužbi da je Rusija hakovala organizaciju Demokratske partije uoči predsedničkih izbora u SAD, navodi Rojters.\n* Kremlj odgovara SAD: Iznesite dokaze ili se okanite toga\n* SAD udara kontru Rusima u Siriji\n* Postoji li neko ko 2016. nije bio hakovan?\nSVET Igra mačke i miša: Osoblje ambasade SAD ne može po stvari\nSVET Vašington post: Obama je vodio tajni rat protiv Putina\nSVET Tramp: Želim izvinjenje!\nČetvrtak 29.12.2016. 13:41\nJedini americki predsednik koji je otvoreno poceo govoriti o sustini americkih problema,i koji lomi lazi postojece administracije koja je svet dovela do jos jednog hladnog rata...Samo razgovorima i trezvenom politikom problemi mogu krenuti u resavanje,sto trenutna sotonska americka politika do zadnjeg daha ne radi...Pogledajmo samo kako mudro Putin resava problem po problem;covek kome svetska politika moze samo da zavidi,i ponesto nauci...Svake godine on se suocava sa gomilom novinara koji traze dlaku u jajetu nebi li ga ocrnili,i uprkos tome odgovara na sva pitanja jasno,konkretno i bez spletkarenja,sto nijedan svetski lider nikada ucinio nije.Samo tako se ide dalje...silom se protiv Rusije nemoze,i nikada moci nece...Zivela Rusija...\nSubota 31.12.2016. 20:02\n"Čitavo kompjutersko doba je dovelo do toga da niko ne zna tačno šta se dešava. Imamo brzinu, imamo mnogo drugih stvari, ali nisam siguran da imamo vrstu bezbednosti kakva nam je potrebna", istakao je Tramp.\nPočinje merenje brzine na auto-putu, kazne na...\nPoznati na meti obožavalaca: Kroz pakao zbog...